tripathysagar/odia_wiki huggingface dataset:
ଜିଭୋସିରାନ  (ଇଂରାଜୀ ଭାଷାରେ ), ଜିଭଲାରି ଏହାର ବେପାର ନାମ, ହେଉଛି ଏକ ଔଷଧ ଯାହା ତୀବ୍ର ହେପାଟିକ ପୋରଫାଇରିଆ  ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଚର୍ମ ତଳେ ଇଞ୍ଜେକସନ ଆକାରରେ ଏହା ଦିଆଯାଏ । ଏହା ୧୧ ବର୍ଷ ବୟସରୁ ଅଧିକ ବୟସର ରୋଗୀଙ୍କୁ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ , ଥକାପଣ ଏବଂ ଇଞ୍ଜେକସନ ନେଇଥିବା ସ୍ଥାନରେ ଯନ୍ତ୍ରଣା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକସିସ, ବୃକ୍‌କ ସମସ୍ୟା ଏବଂ ଯକୃତ ସମସ୍ୟା ହୋଇପାରେ । ଏହା ଏକ ଛୋଟ ହସ୍ତକ୍ଷେପକାରୀ ଆରଏନଏ   ଯାହା ଏନଜାଇମ୍ ଆମିନୋଲେଭୁଲିନିକ ଏସିଡ ସିନ୍ଥେଜ 1ର  ( 1) ପରିମାଣକୁ ହ୍ରାସ କରିଥାଏ ଏବଂ ତେଣୁ ହେମର   ଉତ୍ପାଦନ ହ୍ରାସ ହୁଏ  । ୨୦୧୯ ମସିହାରେ ଆମେରିକାରେ ଏବଂ ୨୦୨୦ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଜିଭୋସିରାନ‌କୁ ଅନୁମୋଦନ କରାଯାଇଥିଲା । ଯୁକ୍ତରାଜ୍ୟରେ ୧୮୯ ମିଗ୍ରା ବିଶିଷ୍ଟ ଏକ ଭାଏଲର ମୂଲ୍ୟ ୨୦୨୧ ସୁଦ୍ଧା ୪୨୦୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୪୦,୭୦୦ ଡଲାର ଅଟେ ।
ଦିଲ୍ ତ‌ତେ ଦେଇଚି, ୨୦୧୧ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଉତ୍ତମ ଚାନ୍ଦ ଜୈନ । ନିର୍ମଳ ନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସଞ୍ଜୟ ନାୟକ ଏହି କଥାଚିତ୍ରଟିର କାହଣୀ, ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ମନ୍ମଥ ମିଶ୍ର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସବ୍ୟସାଚୀ ମିଶ୍ର ଏବଂ ପ୍ରିୟା ଚୌଧୁରୀ । ବିଜୟ ମହାନ୍ତି, ତନ୍ଦ୍ରା ରାୟ, କୁନା ତ୍ରିପାଠୀ, ବିରେନ ମିଶ୍ର, ଅଙ୍କିତା ଭୌମିକ, ମିହିର ଦାସ, ହରିହର ମହାପାତ୍ର, ବିଜୁ ବଡ଼ଜେନା, ଗୌର ଆଚାର୍ଯ୍ୟ, ସଚିନ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସବ୍ୟସାଚୀ ମିଶ୍ର ପ୍ରିୟା ଚୌଧୁରୀ ବିଜୟ ମହାନ୍ତି ତନ୍ଦ୍ରା ରାୟ କୁନା ତ୍ରିପାଠୀ ବିରେନ ମିଶ୍ର ଅଙ୍କିତା ଭୌମିକ ମିହିର ଦାସ ହରିହର ମହାପାତ୍ର ବିଜୁ ବଡ଼ଜେନା ଗୌର ଆଚାର୍ଯ୍ୟ ସଚିନ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମନ୍ମଥ ମିଶ୍ର । ବସନ୍ତରାଜ ସାମଲ, ନିର୍ମଳ ନାୟକ, ଅରୁଣ ମନ୍ତ୍ରୀ, ସୁଜିତ୍ର ପରିଜା ଆଦି ଗୀତିକାର ଏହି କଥାଚିତ୍ରଟିର ଗୀତ ରଚନା କରିଥିଲେ । ଉଦିତ ନାରାୟଣ, ମହ‌ମଦ ଅଜିଜ୍, କ୍ରୀଷ୍ଣା ମିଶ୍ର, ଅଭିଜିତ ମିଶ୍ର, ତପୁ ମିଶ୍ର, ଇରା ମହାନ୍ତି, ଶାନ୍, ଅରୂପା ଦାସ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଯଦୁନାଥ ଦାସ ମହାପାତ୍ର ସାରସ୍ୱତ ସମ୍ମାନ ଯଦୁନାଥ ଦାସ ମହାପାତ୍ରଙ୍କର ଜନ୍ମ ବାର୍ଷିକୀ ଉତ୍ସବ ଅବସରରେ ସାହିତ୍ୟ କ୍ଷେତ୍ରରେ ଉଲ୍ଲେଖନୀୟ ଅବଦାନ ଦେଇଥବା ବ୍ୟକ୍ତି ବିଶେଷଙ୍କୁ ପ୍ରଦାନ କରାଯାଇଥାଏ । ସାହିତ୍ୟ, କବିତା, ନାଟ୍ୟ ଓ ଶିଶୁ ସାହିତ୍ୟ ଆଦି ଚାରୋଟି ବିଭାଗ ପାଇଁ ୪ ଜଣ ସାରସ୍ୱତ ସାଧକଙ୍କୁ ସମ୍ଭର୍ଦ୍ଧିତ କରାଯାଇଥାଏ । ଯଦୁନାଥ ଦାସ ମହାପାତ୍ର ଫାଉଣ୍ଡେସନ ଏହାକୁ ପରିଚାଳନା କରିଥାନ୍ତି । ସମ୍ମାନିତ ବ୍ୟକ୍ତିବିଶେଷ ୨୦୧୩ - ମହାପାତ୍ର ନୀଳମଣି ସାହୁ ଯଦୁମଣି ସାହିତ୍ୟ ସମ୍ମାନ, ବ୍ରଜରାଜ ରଥଙ୍କୁ କବିତା, ରମେଶ ପ୍ରସାଦ ପାଣିଗ୍ରାହୀଙ୍କୁ ନାଟ୍ୟକାର ଓ ମହେଶ୍ୱର ମହାନ୍ତିଙ୍କୁ ଯଦୁନାଥ ଶିଶୁ ସାହିତ୍ୟ ସମ୍ମାନରେ ସମ୍ବର୍ଦ୍ଧନା କରାଯାଇଥିଲା । ୨୦୧୪ - ୨୦୧୫ - ସାହିତ୍ୟିକ ଦେବରାଜ ଲେଙ୍କାଙ୍କୁ ୧୧ହଜାର ଟଙ୍କାର ଅର୍ଥରାଶି ଓ ମାନପତ୍ର,  ଯଦୁନାଥ କବିତା ସମ୍ମାନ ରେ ପ୍ରତିଭା ଶତପଥୀ, ଯଦୁନାଥ ନାଟ୍ୟ ସମ୍ମାନରେ ରତ୍ନାକର ଚଇନି ଓ ଯଦୁନାଥ ଶିଶୁ ସାହିତ୍ୟ ସମ୍ମାନରେ ଦାଶ ବେନହୁରଙ୍କୁ ୫ହଜାର ଅର୍ଥରାଶି ଓ ମାନପତ୍ର ପ୍ରଦାନ କରାଯାଇ ସମ୍ମାନିତ କରାଯାଇଥିଲା । ୨୦୧୬ - ୨୦୧୭ - ଅଚ୍ୟୁତାନନ୍ଦ ପତିଙ୍କୁ ଯଦୁମଣି ସାହିତ୍ୟ ସମ୍ମାନ,ବଂଶୀଧର ଷଡ଼ଙ୍ଗୀ କବିତା, ରବିନ୍ଦ୍ରନାଥ ଦାସ ନାଟ୍ୟ, ଓ ବଟକୃଷ୍ଣ ଓଝା ଶିଶୁ ସାହିତ୍ୟ ବିଭାଗରେ ସମ୍ମାନିତ ହୋଇଥିଲେ ।
ଗିରିଜା ଭୂଷଣ ପଟ୍ଟନାୟକ  (୯ ଫେବୃଆରୀ ୧୯୩୧ - ୩ ଜାନୁଆରୀ ୨୦୧୬), ଓଡ଼ିଶା ସାହିତ୍ୟ ଏକାଡେମୀ ସମ୍ମାନପ୍ରାପ୍ତ ଜଣେ ସାହିତ୍ୟିକ ଓ ସମାଜସେବୀ ଥିଲେ  । ସେ ଭାରତ ଛାଡ଼ ଆନ୍ଦୋଳନ, ଛାତ୍ର ଆନ୍ଦୋଳନ ଓ ସୀମା ଆନ୍ଦୋଳନ ସହିତ ଜଡ଼ିତ ଥିଲେ । ସାମାଜିକ ଓ ସାଂସ୍କୃତିକ ଅନୁଷ୍ଠାନ  "ଦି ୟୁନିଭର୍ସ" ର ପ୍ରତିଷ୍ଠାତା ସମ୍ପାଦକ ଭାବରେ ସେ ବେଶୀ ପରିଚିତ ଥିଲେ । ଜୀବନୀ ଗିରିଜା ପଟ୍ଟନାୟକ, ୧୯୩୧ ମସିହା ଫେବୃଆରୀ ୯ ତାରିଖରେ ଅନୁଗୋଳର ବାଘମୁଣ୍ଡା ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଶଶୀଭୂଷଣ ପଟ୍ଟନାୟକ ଜଣେ ଜଙ୍ଗଲ ବିଭାଗର କର୍ମଚାରୀ ଓ ମାତା ପ୍ରତିମା ଦେବୀ ଜଣେ ଗୃହିଣୀ ଥିଲେ । ପିଲାଦିନରୁ ଦେଶପ୍ରେମରେ ଉଦବୃଦ୍ଧ ହୋଇ, ୧୧ବର୍ଷ ବୟସରେ ୧୯୪୨ର ଭାରତ ଛାଡ଼ ଆନ୍ଦୋଳନରେ ଅଂଶଗ୍ରହଣ କରିଥିଲେ । ରେଭେନ୍ସା ମହାବିଦ୍ୟାଳୟରେ ପାଠ ପଢ଼ିବା ସମୟରେ ସେ ସାମ୍ୟବାଦୀ ଦର୍ଶନ ପ୍ରତି ଅକୃଷ୍ଟ ହୋଇ ସର୍ବଭାରତୀୟ ଛାତ୍ର ସଂଘରେ ଯୋଗ ଦେଇଥିଲେ । ମନୋଜ ଦାସଙ୍କ ସଂସ୍ପର୍ଶରେ ଆସି ବାମପନ୍ଥୀ ଚିନ୍ତାଧାରାରେ ପ୍ରଭାବିତ ହୋଇ ବିଭିନ୍ନ ଆନ୍ଦୋଳନରେ ସଂଶ୍ଳିଷ୍ଟ ହୋଇଥିଲେ । ବିଶେଷ କରି ସୀମା ଆନ୍ଦୋଳନ ସମୟରେ ଷଢ଼େଇଖଳା-ଖରସୁଆଁକୁ ଓଡ଼ିଶାରେ ମିଶ୍ରଣ କରିବା ପାଇଁ ହୋଇଥିବା ଆନ୍ଦୋଳନରେ ସେ ମୁଖ୍ୟ ଭୂମିକା ଗ୍ରହଣ କରିଥିଲେ । ରେଭେନ୍ସା ମହାବିଦ୍ୟାଳୟର ଛାତ୍ର ସଂସଦ ସଭାପତି ପଦ ଅଳଂକୃତ କରିଥିଲେ । ନିଜେ ସଭାପତି ଥାଇ ପ୍ରଧାନମନ୍ତ୍ରୀ ଜବାହରଲାଲ ନେହେରୁଙ୍କୁ ରେଭେନ୍ସା ମହାବିଦ୍ୟାଳୟକୁ ଆମନ୍ତ୍ରିତ କରିଥିଲେ । ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ଏହି ଆମନ୍ତ୍ରଣକୁ ହେୟଜ୍ଞାନ କରି କହିଥିଲେ : ପ୍ରଧାନମନ୍ତ୍ରୀମାନେ କୌଣସି ମହାବିଦ୍ୟାଳୟକୁ ଯାଆନ୍ତି ନାହିଁ  । ଗିରିଜା ବାବୁ ଉତ୍ତର ଦେଇଥିଲେ : ରେଭେନ୍ସା କେବଳ ଏକ ମହାବିଦ୍ୟାଳୟ ନୁହେଁ  । ନେହେରୁ ତାଙ୍କ ଆମନ୍ତ୍ରଣ ରକ୍ଷା କରି, ରେଭେନ୍ସା ମହାବିଦ୍ୟାଳୟକୁ ଆସିଥିଲେ । ସେହି କାର୍ଯ୍ୟକ୍ରମରେ ନେହେରୁ ଅତିଥି ଥିଲେ ଓ ଗିରିଜା ବାବୁ ସଭାପତି ଥିଲେ । ନେହେରୁଙ୍କ ସହିତ ଉଠା ଯାଇଥିବା ସେ ସମୟର ଛବି ଏବେ ମଧ୍ୟ ରେଭେନ୍ସା ମହାବିଦ୍ୟାଳୟରେ ଶୋଭା ପାଉଛି । ୧୯୫୮ ମସିହାରେ ଗିରିଜା ବାବୁ ଓକିଲାତି ଆରମ୍ଭ କରିଥିଲେ । ୧୯୭୩ ମସିହାରେ ତାଙ୍କ ପ୍ରଚେଷ୍ଟାରେ  ଦି ୟୁନିଭର୍ସ  ଆରମ୍ଭ ହୋଇଥିଲା । ଦି ୟୁନିଭର୍ସ ମାଧ୍ୟମରେ ସେ କଟକରେ ବିଶ୍ୱ କୁଟୁମ୍ବତା ଭାବକୁ ବିଭିନ୍ନ ସଭା ସମିତି, ସେମିନାର ଓ ସମ୍ମିଳନୀ ମାଧ୍ୟମରେ ଉଦ୍ରେକ କରିବାକୁ ଚେଷ୍ଟା କରିଥିଲେ । କୌଣସି ରାଜନୈତିକ ଅଭିଳାଷ ନଥିଲେ ମଧ୍ୟ ଓଡ଼ିଶାର ସବୁ ରାଜନୈତିକ ଦଳର ତାଙ୍କ ପ୍ରତି ସମ୍ମାନ ରହିଥିଲା ଓ ସବୁ ମୁଖ୍ୟମନ୍ତ୍ରୀମାନଙ୍କର ସେ ପ୍ରିୟ ଥିଲେ । ଏ. ପି. ଜେ. ଅବଦୁଲ କଲାମଙ୍କ ସହିତ ତାଙ୍କର ଘନିଷ୍ଠତା ରହିଥିଲା । ଐତିହାସିକ ସହର କଟକର ହଜାର ବର୍ଷପୂର୍ତ୍ତୀ ଉପଲକ୍ଷେ ହୋଇଥିବା ସମାରୋହର ସେ ଥିଲେ ମୁଖ୍ୟ ବିନ୍ଧାଣୀ । ୧୯୯୯ ମସିହାର ମହାବାତ୍ୟା ସମୟରେ ନିଆଳିରେ କମ୍ବଳ ବଣ୍ଟନ କରୁଥିବା ସମୟରେ, ତାଙ୍କ ବ୍ରେନ ଷ୍ଟ୍ରୋକ ହୋଇଥିଲା ଓ ସେ ପକ୍ଷାଘାତର ଶିକାର ହୋଇଥିଲେ । ବହୁ ବର୍ଷ ଧରି ଅସୁସ୍ଥ ରହିବା ପରେ, ୨୦୧୬ ଜାନୁଆରୀ ୩ତାରିଖ ଭୋର ୪ଟା ୩୦ମିନିଟରେ ତାଙ୍କର କଟକସ୍ଥିତ ବାସଭବନରେ ପରଲୋକ ଘଟିଥିଲା । ସାହିତ୍ୟ ସର୍ଜନା ଗିରିଜା ପଟ୍ଟନାୟକ ତାଙ୍କ ଜୀବନ କାଳ ମଧ୍ୟରେ ପ୍ରାୟ ୩୦ଟି ପୁସ୍ତକ ରଚନା କରିଥିଲେ ।
ବାବୁ ଆଇ ଲଭ୍ ୟୁ, ୨୦୦୫ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅମୀୟ ରଞ୍ଜନ ପଟ୍ଟନାୟକ । ସୋମ୍ୟ ରଞ୍ଜନ ପଟ୍ଟନାୟକ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ମଳୟ ମିଶ୍ର ଓ ସଞ୍ଜୟ ନାୟକ ଏହି କଥାଚିତ୍ରଟିର ସଂଳାପ ଓ ଚିତ୍ରନାଟ୍ୟ ରଚନା କରିଥିଲେ । ସଞ୍ଜୟ ନାୟକ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସିଦ୍ଧାନ୍ତ ମହାପାତ୍ର, ଅନୁ ଚୌଧୁରୀ, ଚନ୍ଦନ କର, ଅର୍ଚ୍ଚିତା ସାହୁ, ବିଜୟ ମହାନ୍ତି, ରିମୋହନ ପରିଡ଼ା, ଜୟୀରାମ ସାମଲ, ବିଜୁ ବଡ଼ଜେନା, ପ୍ରେମାଞ୍ଜନ ପରିଡ଼ା, କାନ୍ତ ସିଂହ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟରେ ସିଦ୍ଧାନ୍ତ ମହାପାତ୍ର ଅନୁ ଚୌଧୁରୀ ଚନ୍ଦନ କର ଅର୍ଚ୍ଚିତା ସାହୁ ବିଜୟ ମହାନ୍ତି ଜୟୀରାମ ସାମଲ ଗୀତ ଓ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମନ୍ମଥ ମିଶ୍ର । ସଞ୍ଜୟ ନାୟକ ଓ ମନ୍ମଥ ମିଶର ଏହି କଥାଚିତ୍ରଟିର ଗୀତ ରଚନା କରିଥିଲେ । ମହମ୍ମଦ ଅଜିଜ, କୁମାର ବାପି, ବିଭୁ କିଶୋର, ଇରା ମହାନ୍ତି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଓଟେସେକୋନାଜୋଲ  (ଇଂରାଜୀ ଭାଷାରେ ), ଭିଭଜୋଆ ଏହାର ବିକ୍ରୟ ନାମ, ହେଉଛି ଏକ ଔଷଧ ଯାହା ପୁନଃପୌନିକ ଯୋନୀପଥ କବକ ସଂକ୍ରମଣ ହ୍ରାସ ପାଇଁ ବ୍ୟବହୃତ ହୁଏ  । ଏହା ପାଟି ଦ୍ୱାରା ନିଆଯାଏ  ଏହା ଫ୍ଲୁକୋନାଜୋଲ ସହିତ ବ୍ୟବହୃତ ହୋଇପାରେ  ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା ଏବଂ ଅଇ ହୋଇପାରେ । ଗର୍ଭାବସ୍ଥାର ଦୁଇ ବର୍ଷ ମଧ୍ୟରେ ବ୍ୟବହାର କଲେ ଶିଶୁକୁ କ୍ଷତି ପହଞ୍ଚାଇପାରେ ଏବଂ ଏହିପରି ଗର୍ଭବତୀ ମହିଳାମାନଙ୍କଠାରେ ଏହା ବ୍ୟବହାର କରାଯିବା ଉଚିତ ନୁହେଁ । ଗୁରୁତ୍ୱପୂର୍ଣ୍ଣ ବୃକ୍‌କ କିମ୍ବା ଯକୃତ ଜନିତ ସମସ୍ୟାରେ ବ୍ୟବହାର କରିବାକୁ ସୁପାରିଶ କରାଯାଏ ନାହିଁ । ଏହା ଏକ ୧୪ -ଡିମେଥିଲେଜ  ( 51) ପ୍ରତିରୋଧକ  । ୨୦୨୨ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଓଟେସେକୋନାଜୋଲକୁ ଅନୁମୋଦନ କରାଯାଇଥିଲା । ୨୦୨୨ ସୁଦ୍ଧା ଏହା ୟୁରୋପ କିମ୍ବା ବ୍ରିଟେନରେ ଅନୁମୋଦିତ ହୋଇନଥଲା । ଯୁକ୍ତରାଷ୍ଟ୍ରରେ ୨୦୨୨ ସୁଦ୍ଧା ଚିକିତ୍ସାର ଏକ ଶୃଙ୍ଖଳାର ମୂଲ୍ୟ ପ୍ରାୟ ୨୯୦୦ ଡଲାର ଥିଲା ।
ଯଯାତି ବା ପର୍ସିୟସ୍  ( : ) ତାରାମଣ୍ଡଳ ପ୍ରାୟ ଉତ୍ତର ଗୋଲାର୍ଦ୍ଧରେ ଦେଖାଯାଏ  । ଦ୍ୱିତୀୟ ଶତାବ୍ଦୀ ଖ୍ରୀ:ଅରେ ଟଲେମୀଙ୍କଦ୍ୱାରା ଯେଉଁ ୪୮ ତାରାମଣ୍ଡଳବିଶିଷ୍ଟ ସୂଚୀ ତିଆରି କରାଯାଇଥିଲା ତହିଁରେ ଯଯାତି ତାରାମଣ୍ଡଳ ମଧ୍ୟ ସ୍ଥାନ ପାଇଥିଲା । ଅର୍ନ୍ତରାଷ୍ଟ୍ରୀୟ ଖଗୋଳୀୟ ସଂସ୍ଥାଦ୍ୱାରା ଜାରି କରାଯାଇଥିବା ୮୮ ସଦସ୍ୟ ବିଶିଷ୍ଟ ତାରାମଣ୍ଡଳ ସାରଣୀରେ ଯଯାତି ତାରାମଣ୍ଡଳକୁ ସ୍ଥାନ ମିଳିଛି । ଆଲଗୋଲ୍ ନାମକ ପ୍ରସିଦ୍ଧ ପରବର୍ତ୍ତୀ ତାରା ମଣ୍ଡଳରେ ରହିଛି ।
ଲଙ୍ଗଳେଶ୍ୱର ଶିବ ମନ୍ଦିର ଓଡ଼ିଶାର ବାଲେଶ୍ୱରରେ ଥିବା ଏକ ପୁରାତନ ଶିବ ମନ୍ଦିର । ବିଶେଷତା ଏହା ଭାରତର ଏକମାତ୍ର ମନ୍ଦିର ଯେଉଁଠାରେ ଶିବ ପୂର୍ଣ୍ଣ ବିଗ୍ରହାବନ୍ତ ହୋଇ ପାର୍ବତୀଙ୍କ ସହିତ ବିରଜୁଛନ୍ତି । ଏଠାରେ ଶିବଲିଙ୍ଗ ଦେଖାଯାନ୍ତି ନାହିଁ । ମନ୍ଦିର କାନ୍ଥରେ ରଥରୋହୀ ସୂର୍ଯ୍ୟ, ଦଶଭୁଜା ଦୁର୍ଗା, ଆଠଭୁଜ ଗଣେଶ ଆଦି ମୂର୍ତ୍ତୀ କଳାମୁଗୁନି ପଥରରେ ଖୋଦିତ । ଗମନାଗମନ ଲଙ୍ଗଳେଶ୍ୱର ଶିବ ମନ୍ଦିର ବସ୍ତା ଛକଠାରୁ ବାଲିଆପାଳ ଯିବା ରାସ୍ତାରେ ପଡ଼େ ।
ମୁଙ୍ଗେଲି ଏକ ଭାରତୀୟ ପୌରପାଳିକା   ଅଟେ । ଏହା ଛତିଶଗଡ଼ର ବିଲସ୍ପୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମୁଙ୍ଗେଲି ୨୨.୦୬୭୧ ଉତ୍ତର ଅକ୍ଷାଂଶ ଓ ୮୧.୬୮୮୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୯୪୪ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମୁଙ୍ଗେଲି ସହରର ମୋଟ ଜନସଂଖ୍ୟା ୨୭୩୮୭ ଅଟେ । ସେଥି ମଧ୍ୟରୁ ୫୧.୭୧% ଜଣ ପରୁଷ ହୋଇଥିବା ବେଳେ ୪୮.୨୯% ଜଣ ନାରୀ ଅଟନ୍ତି । ମୁଙ୍ଗେଲିର ସାକ୍ଷରତା ହାର ୬୮.୬୧% ଅଟେ । ଏହା ଜାତୀୟ ହାରଠାରୁ -୩.୭୭% ପ୍ରତିଶତ କମ ଅଟେ । ସେଥିରୁ ୪୦.୨୧% ପ୍ରତିଶତ ପୁରୁଷ ଓ ୨୮.୪୦% ନାରୀ ଅଟନ୍ତି । ୧୩.୧୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ମୁଙ୍ଗେଲିର ସରକାରୀ ଭାଷା ଅଟେ ।
ସ୍ୱଳ୍ପ ବିକଶିତ ବାମ ହୃତ୍‌ପିଣ୍ଡ ସିଣ୍ଡ୍ରୋମ  ଏକ ଜନ୍ମଗତ ହୃତ୍‌ପିଣ୍ଡ ତ୍ରୁଟି ରୋଗ ଯେଉଁଥିରେ ହୃତ୍‌ପିଣ୍ଡର ବାମ ପାର୍ଶ୍ୱ ଗୁରୁତର ଭାବରେ ବିକଶିତ ହୋଇନଥାଏ  ଏହି ରୋଗରେ ବାମ ନିଳୟ, ଆଓର୍ଟା, ଆଓର୍ଟା ଭଲଭ ଓ ମାଇଟ୍ରାଲ ଭଲଭ ପ୍ରଭାବିତ ହୋଇଥାଏ । ଜୀବନର ପ୍ରଥମ କିଛି ଦିନ ଶିଶୁଟି ସ୍ୱାଭାବିକ ଦେଖାଯାଏ, କିନ୍ତୁ ପରେ ସେମାନଙ୍କର ଶୀଘ୍ର ନିଶ୍ୱାସ ନେବାରେ ଅସୁବିଧା ସୃଷ୍ଟି ହୁଏ  ଅନ୍ୟାନ୍ୟ ଲକ୍ଷଣ ମଧ୍ୟରେ ନୀଳ ଚର୍ମ ସ‌ହିତ ଅମ୍ଳଜାନ ସାନ୍ଦ୍ରତା ୭୫ରୁ ୮୫% ରହେ । ଏହାର କାରଣ ସାଧାରଣତଃ ଜଣା ପଡିନାହିଁ  ଏହା ଟର୍ନର, ଡାଇଜର୍ଜ ସିଣ୍ଡ୍ରୋମ, ଏବଂ ଡାଉନ ସିଣ୍ଡ୍ରୋମ ଭଳି ଅନେକ ଜେନେଟିକ ରୋଗ ସହିତ ଜଡ଼ିତ ଥାଏ  ପ୍ରସବପୁର୍ବ ଅଲଟ୍ରାସାଉଣ୍ଡଦ୍ୱାରା ସାଧାରଣତଃ ଏହି ରୋଗ ନିର୍ଣ୍ଣୟ କରାଯାଏ  ପ୍ରାରମ୍ଭିକ ଚିକିତ୍ସାରେ ଆରାମ ଦାୟକ ଯତ୍ନ ବା ପ୍ରୋଷ୍ଟାଗ୍ଲାଡିନ ଇ୧ ଦିଆଯାଏ  ଆନ୍ତନିଳୟ ପରଦା ବା ସେପ୍ଟମରେ ଏକ ଛିଦ୍ର କରିବା ଆବଶ୍ୟକ ପଡ଼ିପାରେ । ଏହା ତିନୋଟି ଅସ୍ତ୍ରୋପଚାରରଦ୍ୱାରା ଅନୁସରଣ କରାଯାଇପାରେ  ଅସ୍ତ୍ରୋପଚାର ପର୍ଯ୍ୟନ୍ତ ଶିଶୁକୁ ରକ୍ଷା କରିବା ପାଇଁ ଏସିଏମଓ ବ୍ୟବ‌ହାର କରାଯାଏ । ଚିକିତ୍ସା ବିନା ପିଲାମାନେ ଜୀବନର ପ୍ରଥମ ସପ୍ତାହ ମଧ୍ୟରେ ମରିଯାଆନ୍ତି  ଚିକିତ୍ସା ସହିତ ପ୍ରାୟ ୬୬% ପିଲା ଅତି କମରେ ୫ ବର୍ଷ ବୟସ ପର୍ଯ୍ୟନ୍ତ ବଞ୍ଚନ୍ତି। ଏହା ଏକ ବିରଳ ରୋଗ ଅଟେ ଓ ୫,୦୦୦ ନବଜାତଙ୍କ ମଧ୍ୟରୁ ଜଣକର ଏହି ରୋଗ ଥାଏ  ଜନ୍ମଗତ ହୃଦ୍ ରୋଗରେ ଏହାର ସଂଖ୍ୟା ପ୍ରାୟ ୩% ହୋଇଥାଏ। ଏହା ପ୍ରଥମେ ୧୯୫୨ ମସିହାରେ ଲେଭ୍ ବର୍ଣ୍ଣନା କରିଥିଲେ  ଜନ୍ମ ପୂର୍ବରୁ ଏହି ରୋଗ ନିର୍ଣ୍ଣୟ ହେଲେ ୧୨%ରୁ ୪୮% ପିତାମାତା ଗର୍ଭପାତ ନିମନ୍ତେ ସମ୍ମତି ପ୍ରଦାନ କରନ୍ତି ।
ଅଛାମ୍ମନହାଲି ଦକ୍ଷୀଣ ରାଜ୍ୟ କର୍ଣ୍ଣାଟକ, ଭାରତର ଏକ ଗ୍ରାମ ଅଟେ । ଏହା କର୍ଣ୍ଣାଟକର ଟୁମକୁର ଜିଲ୍ଲାର ପାବାଗଡ଼ା ତାଳୁକରେସ୍ଥିତ ।
ଜୟପୁର ସହର ଭାରତର ଉତ୍ତର-ପଶ୍ଚିମ ଭାଗରେ ଅବସ୍ଥିତ ରାଜସ୍ଥାନ 'ରାଜ୍ୟର ରାଜଧାନୀ  ଭୂଗୋଳ ଇତିହାସ ରାଜଧାନୀ ନୂଆଦିଲ୍ଲୀଠାରୁ 260କିମି ଦୂରରେ ଅବସ୍ଥିତ ଜୟପୁର ଓ ଆଗ୍ରା (240)କିମିକୁ ନେଇ ପର୍ଯ୍ୟଟକଙ୍କ ନିମନ୍ତେ ସୁବର୍ଣ୍ଣ ତ୍ରିଭୁଜ ଗଠନ କରାଯାଇଛି ।ହିନ୍ଦୁ ବାସ୍ତୁଶାସ୍ତ୍ର ଅନୁଯାୟୀ ଏହି ନଗର ନିର୍ମାଣ କରାଯାଇଛି।ଜୟପୁର ସ୍ଥାପନାରେ 100ରୁ ଉର୍ଦ୍ଧ୍ୱ ବର୍ଷ ପରେ ଏହି ସହରକୁ ଗୋଲାପୀ ସହରର ଆଖ୍ୟା ଦିଆଯାଇଥିଲା।ଏହା ପୂର୍ବରୁ ଜୟପୁର ନାଁରେ ପରିଚିତ ଥିଲା।ଏହି ସମୟରେ ଏହି ସହର ଅ ରଙ୍ଗ ହଳଦିଆ ଓ ଧଳା ଥିଲା।ସୱାଇ ରାମ ସିଂହଙ୍କ ଶାସନ କାଳରେ ସପ୍ତମ ପ୍ରିନ୍ସ ଏଡ଼ୱାର୍ଡ ଏବଂ ରାଣୀ ଭିକ୍ଟୋରିଆଙ୍କ ସ୍ୱାଗତ ପାଇଁ ରଙ୍ଗାୟିତ କରାଯାଇଥିଲା।ଏହି ସହରକୁ 1727 ମସିହାରେ ମହାରାଜା ଦ୍ୱିତୀୟ ସୱାଇ ଜୟସିଂହ ପ୍ରତିଷ୍ଠା କରିଥିବାରୁ ତାଙ୍କ ନାମ ଅନୁସାରେ ସହରର ନାମକରଣ କରାଯାଇଥିଲା।ପ୍ରତିବର୍ଷ ନଭେମ୍ବର 18ରେ ଜୟପୁର ସହରର ପ୍ରତିଷ୍ଠା ଦିବସ ବଡ଼ ଧୁମ୍ ଧାମରେ ପାଳିତ ହୁଏ। ପର୍ଯ୍ୟଟନ ଜନ୍ତର ମନ୍ତର ଭାରତର ପାଞ୍ଚଟି ଆସଟ୍ରୋନୋମିକାଲ ଅବ୍ ଜେଭେଟରିଜ (ନକ୍ଷତ୍ର ଓ ଗ୍ରହାଣୁପୁଞ୍ଜର ନିରକ୍ଷଣ କେନ୍ଦ୍ର) ମଧ୍ୟରୁ ଜୟପୁରରେ ଥିବା ଜନ୍ତର ମନ୍ତର ସବୁଠାରୁ ବଡ଼ ।ଏହା ୟୁନେସ୍କୋର ଅନ୍ୟତମ ଐତିହ୍ୟ ମଧ୍ୟରେ ପରିଗଣିତ ହୋଇଥାଏ। ସିଟି ପ୍ୟାଲେସ୍ ସିଟି ପ୍ୟାଲେସ୍ ଏକ ଲୋକପ୍ରିୟ ଐତିହ୍ୟ,ଯାହା ସହରର ମଧ୍ୟ ଭାଗରେ ଅବସ୍ଥିତ। ଏହା ସହରର ଭବ୍ୟ କୀର୍ତ୍ତିରାଜି ମଧ୍ୟରୁ ଅନ୍ୟତମ।ମହଲରେ ରାଜପୁତ ଏବଂ ମୋଗଲ ଶୈଳୀ ବସ୍ତୁକଳାର ଏକ ସୁନ୍ଦର ସମାବେଶ ରହିଛି।ସିଟି ପ୍ୟାଲେସ୍ ପରିସରରେ ମହାରାଣୀ ପ୍ୟାଲେସ୍ ମଧ୍ୟ ଅବସ୍ଥିତ।ଯେଉଁଠି ରାଜପୁତ ଙ୍କର ବହୁ ପ୍ରାଚୀନ ଅସ୍ତ୍ରଶସ୍ତ୍ର ଗୁଡିକୁ ସ୍ଥାନିତ ଯାଇଛି। ହାୱା ମହଲ ଏହା ଏକ ପ୍ରସିଦ୍ଧ ସ୍ମାରକୀ,ଯାହାକୁ ଜୟପୁରର ରାଜା ସୱାଇ ପ୍ରତାପ ସିଂହ 1799 ମସିହାରେ ପ୍ରତିଷ୍ଠା କରିଥିଲେ।ଏହି ସ୍ମାରକୀ ପାଞ୍ଚ ମହଲା ବିଶିଷ୍ଟ ଯାହା ଜୟପୁରର ପ୍ରସିଦ୍ଧ ଜୋହରୀ ବଜାର ନିକଟରେ ଅବସ୍ଥିତ।ଏହି ମହଲ ସମ୍ପୁର୍ଣ୍ଣ ଭାବେ ଲାଲ ଏବଂ ଗୋଲାପୀ ରଙ୍ଗର ବାଲୁକାପ୍ରସ୍ତର  (ସ୍ୟାଣ୍ଡଷ୍ଟୋନ)ରେ ନିର୍ମିତ ହୋଇଛି ।ଏଥିରେ 950ରୁ ଉର୍ଦ୍ଧ୍ୱ ଝରକା ଅଛି।ମହଲରେ ଏକ ପ୍ରତ୍ନତତ୍ତ୍ୱ ସଂଗ୍ରହାଳୟ ରହିଛି। ଗୋବିନ୍ଦ ଦେବ ଜୀ ମନ୍ଦିର ଏହି ମନ୍ଦିରଟି ଭଗବାନ ଶ୍ରୀକୃଷ୍ଣଙ୍କୁ ସମର୍ପିତ।ଏହି ମନ୍ଦିର ଜୟପୁରରେ ଜୟନିବାସ ଉଦ୍ୟାନରେ ଅବସ୍ଥିତ।ଏହା ଜୟପୁରର ପ୍ରସିଦ୍ଧ ମନ୍ଦିର ମଧ୍ୟରୁ ଅନ୍ୟତମ। ଜଲ୍ ମହଲ ଜଲ୍ ମହଲ ରାଜସ୍ଥାନ ରାଜଧାନୀ ଜୟପୁରର ମାନସାଗର ହ୍ରଦ ମଝିରେ ଥିବା ଏକ ପ୍ରସିଦ୍ଧ ଐତିହାସିକ ମହଲ।ଆରବଳି ପାହାଡର ପାଦଦେଶରେ ଅବସ୍ଥିତ ଏହି ମହଲର ହ୍ରଦର ମଧ୍ୟଭାଗରେ ଥିବା କାରଣରୁ ଏହାକୁ  "ଆଇ ବଲ୍" ମଧ୍ୟ କୁହାଯାଏ।ଏହା  "ରୋମାଣ୍ଟିକ ମହଲ"  ଭାବେ ମଧ୍ୟ ବେଶ୍ ପରିଚିତ। ଏହା ବ୍ୟତୀତ ଜୟପୁରର ନାହାରଗଡ଼ ଦୁର୍ଗ,ଜୟଗଡ ଦୁର୍ଗ,ବିରଲା ମନ୍ଦିର,ରାମବାଗ ପ୍ୟାଲେସ୍,ରାଜମନ୍ଦିର ସିନେମା,ଜୟପୁର ଚିଡିଆଖାନା,ସେଣ୍ଟ୍ରାଲ ପାର୍କ,ଜବହର କଳା କେନ୍ଦ୍ର ରହିଛି।
ବୃନ୍ଦାବନ ମାଝି  (ଜନ୍ମ: ୧୧ ମଇ ୧୯୫୮) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି । ୧୯୯୦ ଓ ୨୦୦୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଲାଇକେରା ଓ କୁଚିଣ୍ଡା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୦ମ ଓ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବୃନ୍ଦାବନ ମାଝି ୧୯୫୮ ମସିହାର ମଇ ମାସ ୧୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦେହୁରୀ ମାଝି ଓ ପତ୍ନୀଙ୍କ ନାମ ଜେମାଦେଇ ମାଝୀ । ତାଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକୋତ୍ତର । ରାଜନୈତିକ ଜୀବନ ବୃନ୍ଦାବନ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ପୂର୍ବରୁ ସେ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ବିଜେପିରୁ ଇସ୍ତଫା ଦେଇ କିଛି ବର୍ଷ ବିଜୁ ଜନତା ଦଳରେ ଯୋଗ ଦେଇଥିଲେ ଏବଂ ୨୦୧୯ରେ ବିଜେଡିରୁ ଇସ୍ତଫା ଦେଇଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି ।
ରାମଚନ୍ଦ୍ର ସେଠୀ  (୧ ଜୁଲାଇ ୧୯୪୮ - ୪ ଅପ୍ରେଲ ୨୦୦୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ । ୧୯୯୦, ୧୯୯୫ ଓ ୨୦୦୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଗୋପାଳପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୦ମ, ୧୧ଶ ଓ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ ପରିବାର ଓ ଶିକ୍ଷା ରାମଚନ୍ଦ୍ର ୧୯୪୮ ମସିହାର ଜୁଲାଇ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବାସୁଦେବ ସେଠୀ ଓ ପତ୍ନୀଙ୍କ ନାମ ଶକୁନ୍ତଳା ସେଠୀ । ରାଜନୈତିକ ଜୀବନ ରାମଚନ୍ଦ୍ର ଓଡ଼ିଶା ରାଜନୀତିରେ ପ୍ରଥମେ ଜନତା ଦଳରେ ଏବଂ ପରେ ବିଜୁ ଜନତା ଦଳର ରାଜନେତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ରାମଚନ୍ଦ୍ର ୨୦୦୭ ମସିହାର ଅପ୍ରେଲ ୪ ତାରିଖରେ ୫୮ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ମନ ଖାଲି ତତେ ଚାହେଁ, ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ କହ୍ନେଇ ମେହେର ଓ ଦୀପକ ସାହୁ । କୈଳାଶ ସାହୁ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ତୁଷାର ସାହୁ କଥାଚିତ୍ରଟିର ସଂଳାପ ରଚନା କରିଥିଲେ । ନିମାଇଁ ଓଝା ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସମ୍ବିତ ଆଚାର୍ଯ୍ୟ ଓ ଅଙ୍କିତା । ବିଜୟ ମହାନ୍ତି, ଅନିତା ଦାସ, ହରିହର ମହାପାତ୍ର, ଚୌଧୁରୀ ଜୟପ୍ରକାଶ ଦାସ, ଅଂଶୁମାନ, ଦେବୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସମ୍ବିତ ଆଚାର୍ଯ୍ୟ ଅଙ୍କିତା ବିଜୟ ମହାନ୍ତି ଅନିତା ଦାସ ହରିହର ମହାପାତ୍ର ଚୌଧୁରୀ ଜୟପ୍ରକାଶ ଦାସ ଅଂଶୁମାନ ଦେବୀ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର ।
ହାପି ଏଣ୍ଡିଂ ୨୦୨୩ ମସିହାରେ ଓଟିଟିରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅତୀସ କୁମାର ରାଉତ । ଶାଶ୍ୱତ ଭୂୟାଁ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ । ଏହି କଥାଚିତ୍ରଟିର ସଂଳାପ ରଚନା କରିଥିଲେ ପ୍ରସନ୍ନ ପାଟ୍ଟଶାଣୀ । ଅଭିନେତା ତୁଷାର ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ବିଶ୍ୱଜିତ ମହାପାତ୍ର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ତୁଷାର ଓ ପ୍ରିୟଙ୍କା । ମାନସ, ଲିପିକା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୩ ମସିହାର ଅପ୍ରେଲ ୨୧ ତାରିଖରେ କଞ୍ଚାଲଙ୍କା ଓଟିଟିରେ ମୁକ୍ତିଲାଭ କରିଥିଲା । ଅଭିନୟ ତୁଷାର ପ୍ରିୟଙ୍କା ମାନସ ଲିପିକା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଶ୍ୱଜିତ ମହାପାତ୍ର ।
ସେରୋଟୋନିନ-ନରଏପିନେଫ୍ରିନ ରିଅପଟେକ୍ ଇନହିବିଟର   ଏକ ଔଷଧ ଶ୍ରେଣୀର ନାମ ଯାହା ମୁଖ୍ୟତଃ ପ୍ରମୁଖ ଅବସାଦ ବେମାରୀ, ଏବଂ ସାଧାରଣ ଉତ୍କଣ୍ଠା ବ୍ୟାଧି ପାଇଁ ବ୍ୟବହୃତ ହୁଏ, ଯେତେବେଳେ ସିଲେକ୍ଟିଭ ସେରୋଟୋନିନ ରିଅପଟେକ ଇନହିବିଟରଗୁଡିକ ପ୍ରଭାବଶାଳୀ ହୁଏନି  ଅନ୍ୟାନ୍ୟ ବ୍ୟବହାରରେ ଫାଇବ୍ରୋମ୍ୟାଲ୍‌ଜିଆ ରୋଗରେ ଦିଆଯାଇପାରେ  ଏହି ଔଷଧଗୁଡ଼ିକ ସିଲେକ୍ଟିଭ ସେରୋଟୋନିନ ରିଅପଟେକ ଇନହିବିଟର ଅପେକ୍ଷା ଅଧିକ ପ୍ରଭାବଶାଳୀ ହେବା ବିଷୟରେ ସ୍ପଷ୍ଟ ପ୍ରମାଣ ନାହିଁ, ତଥାପି ଅଧିକ ପାର୍ଶ୍ୱ ପ୍ରତିକ୍ରିୟା ବିଷୟରେ ଚିନ୍ତା ଅଛି  ସାଧାରଣ ପାର୍ଶ୍ୱ ପ୍ରତିକ୍ରିୟାରେ କୋଷ୍ଠକାଠିନ୍ୟ, ନିଦ୍ରାଳୁ ଭାବ, ଶୁଖିଲା ପାଟି ଏବଂ ଯୌନ ଅସୁବିଧା ହୋଇପାରେ  ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ୨୫ ବର୍ଷ ବୟସରୁ କମ୍ ବୟସରେ ଆତ୍ମହତ୍ୟା ପ୍ରବଣତା, କମ୍ ସୋଡିୟମ୍, ରକ୍ତସ୍ରାବ, ଉଚ୍ଚ ରକ୍ତଚାପ ଏବଂ ସେରୋଟୋନିନ୍ ସିଣ୍ଡ୍ରୋମ୍ ହୋଇପାରେ ଔଷଧ ହଠାତ୍ ବନ୍ଦ କରିଦେଲେ ପ୍ରତ୍ୟାହାର ହୋଇପାରେ  ନିଉରନ ଗୁଡ଼ିକ ଗ୍ରହଣ କରୁଥିବା ସେରୋଟୋନିନ ଏବଂ ନରଏପିନେଫ୍ରିନ ଗ୍ରହଣକୁ ଅବରୋଧ କରି ସେମାନେ କାର୍ଯ୍ୟକ୍ଷମ ହୁଅନ୍ତି ବୋଲି ବିଶ୍ୱାସ କରାଯାଏ  ୧୯୩୩ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ପ୍ରଥମେ ଭେନେଲାଫ୍ୟାକ୍ସିନ ଅନୁମୋଦିତ ହୋଇଥିଲା  ଏମାନଙ୍କ ମଧ୍ୟରୁ କେତେକ ଜେନେରିକ ଔଷଧ ଭାବରେ ଉପଲବ୍ଧ ଏବଂ ଅପେକ୍ଷାକୃତ ଶସ୍ତା ଅଟେ  ୨୦୧୮ ମସିହାରେ ଡୁଲୋକ୍ସେଟାଇନ୍ ୩୬ତମ ଏବଂ ଭେଲାଫ୍ୟାକ୍ସିନ ୫୦ତମ ସାଧାରଣ ପ୍ରେସକ୍ରିପସନ ଔଷଧ ଭାବରେ ଯୁକ୍ତରାଷ୍ଟ୍ରରେ ନିର୍ଦ୍ଧାରିତ ଥିଲା
ବାଲେଶ୍ୱର, ଭଦ୍ରକ, ମୟୁରଭଞ୍ଜ ଆଦି ଉତ୍ତର ଓଡ଼ିଶା ଜିଲ୍ଲାମାନଙ୍କରେ ଲୋକେ ପଣାସଂକ୍ରାନ୍ତିକୁ ଚଡ଼କପର୍ବ ନାମରେ ପାଳନ କରିଥାନ୍ତି । ପୌରାଣିକ ଭିତ୍ତିଭୂମି କେତେକ ଗଡ଼ଜାତ ଓ ବାଙ୍କି ଅଞ୍ଚଳରେ ବାଉରୀ, କଣ୍ଡରା, ପାଣ, ଶହର ଆଦି ଜାତିର ଲୋକମାନଙ୍କର ଏହା ଏକ ପର୍ବ। ଭଦ୍ରକ ଜିଲ୍ଲାରେ ଏମିତି ଏକ ପର୍ବ ପାଳନ କରାଯାଏ, ଯାହାକୁ ଉଡ଼ାଣ ପର୍ବ ବୋଲି କହିଥାନ୍ତି। ମାସ/ତିଥି ଆଦ୍ୟ ବୈଶାଖ  ( ମାର୍ଚ-ଅପ୍ରେଲ ) ଅଞ୍ଚଳ ଓଡ଼ିଶାର କେତେକ ଗଡ଼ଜାତ ଓ ବାଙ୍କି ଅଞ୍ଚଳ ସଂକ୍ଷେପରେ ଯେଉଁମାନେ ପୂର୍ବରୁ ମାନସିକ କରି ଏହି ବ୍ରତ କରନ୍ତି ସେମାନଙ୍କୁ ପାଟୁଆ କୁହାଯାଏ ଓ ଏହି ଯାତ୍ରାକୁ ଦଣ୍ଡ ଯାତ୍ରା ବା ଝାମୁଯାତ୍ରା କୁହାଯାଏ । ଗରମ ଝୁଣାକୁ ପାଟୁଆମାନଙ୍କ ପିଠିକୁ ଫୋପାଡି ସେମାନଙ୍କ ପିଠି ଚମକୁ ବଧିରା କରି ଦିଆଯାଏ। ଏହାପରେ ବନିଶୀକଣ୍ଟାପରି ଏକ ମୁନିଆଁ ହୁକକୁ ପିଠିରେ ଫୁଟାଇ ଦିଆଯାଏ ଓ ସେହି ହୁକକୁ ଦଉଡ଼ି ସାହାଯ୍ୟରେ ଏକ ନମନୀୟ ବାଉଁଶରେ ଗୋଟିଏ ପାଖରେ ଲଗାଯାଏ। ଏହି ନମନୀୟ ବାଉଁଶ ବା ବାଉଁଗୀକୁ ୨୦/୨୫ ହାତ ଉଚ୍ଚା ଏକ ବାଉଁଶ ଉପରେ ତରାଜୁ ପରି ରଖାଯାଏ। ଯେଉଁ ବାଉଁଶଟିରେ ପାଟୁଆକୁ ଓହଳା ଯାଇଥାଏ ତା ର ଆରପାଖକୁ ଦଉଡି ଲଗାଇ ପାଟୁଆକୁ ଶୂନ୍ୟରେ ୭ରୁ ୨୧ ଘେରା ଘୁରାନ୍ତି। ତା ପରେ ପାଟୁଆକୁ ସେଥିରୁ ମୁକ୍ତ କରନ୍ତି ଓ ସେ ମାସେ ଯାଏ ଗାଁରେ ବୁଲି ବାଜା ସହିତ ନାଚେ ଓ ଗୀତ ଗାଏ।
ଭାରତରତ୍ନ - ଭାରତର ସର୍ବୋଚ୍ଚ ବେସାମରିକ ସମ୍ମାନ । ୧୯୫୪ରେ ପଦ୍ମଶ୍ରୀ, ପଦ୍ମଭୂଷଣ ଓ ପଦ୍ମ ବିଭୂଷଣ ଉପାଧି ସହ ଏହି ସର୍ବୋଚ୍ଚ ନାଗରିକ ସମ୍ମାନ ଭାରତରତ୍ନ ପ୍ରଦାନ ଆରମ୍ଭ ହୋଇଥିଲା । ଯେକୌଣସି ଜାତି, ବୃତ୍ତି  (ଜୀବନ ସହ ଜଡ଼ିତ ସବୁ କ୍ଷେତ୍ରରେ ମହାନ ଅବଦାନ), ପାହ୍ୟା କିମ୍ବା ଲିଙ୍ଗର ବ୍ୟକ୍ତି ଏହି ସମ୍ମାନ ପାଇବାକୁ ଯୋଗ୍ୟ ବିବେଚିତ ହୋଇଥାଆନ୍ତି  । ଭାରତରତ୍ନ ନିମନ୍ତେ ପ୍ରଧାନ ମନ୍ତ୍ରୀ ରାଷ୍ଟ୍ରପତିଙ୍କ ନିକଟରେ ଉଲ୍ଲେଖନୀୟ କାର୍ଯ୍ୟ କରିଥିବା ବିଶିଷ୍ଟ ବ୍ୟକ୍ତିଙ୍କ ନାମ ସୁପାରିଶ କରିଥାନ୍ତି । ପ୍ରତିବର୍ଷ ଅତିବେଶିରେ ୩ଜଣଙ୍କୁ ଭାରତରତ୍ନ ପ୍ରଦାନ କରାଯିବାର ବ୍ୟବସ୍ଥା ରହିଛି । ସମ୍ମାନ ସ୍ୱରୂପ ଏକ ପ୍ରଶଂସାପତ୍ର ଏବଂ ପଦକ ପ୍ରଦାନ କରାଯାଏ । ରାଷ୍ଟ୍ରପତି ନିଜେ ଏହି ସମ୍ମାନ ପ୍ରଦାନ କରନ୍ତି । ଅଦ୍ୟାବଧି ୪୧ଜଣ ପ୍ରମୁଖ ବ୍ୟକ୍ତିଙ୍କୁ ଭାରତରତ୍ନ ସମ୍ମାନରେ ସମ୍ମାନିତ କରାଯାଇସାରିଛି । ୩୫ମିଲିମିଟର ବେଧ ବିଶିଷ୍ଟ ପତ୍ରଆକୃତି ସ୍ୱର୍ଣ୍ଣପଦକଟିର ଗୋଟିଏ ପାଖ ଓସ୍ତପତ୍ରରେ ଅଙ୍କିତ ସୂର୍ଯ୍ୟଚିତ୍ରଓ ତା ତଳକୁ ଦେବନାଗରୀ ଲିପିରେ ଭାରତରତ୍ନ ଲେଖାଯାଇଥିଲା ବେଳେ ଅନ୍ୟ ପାଖଟିରେ ଭାରତର ଜାତୀୟ ପ୍ରତୀକ ଶୋଭା ପାଇଥାଏ । ୫୧ ମିଲିମିଟର ଓସାର ବିଶିଷ୍ଟ ଧଳାଫିତାରେ ଏହାକୁ ମନୋନୀତ ବ୍ୟକ୍ତିଙ୍କ ବେକରେ ଝୁଲାଇ ସମ୍ମାନିତ କରାଯିବାର ବିଧି ରହିଛି । ଆରମ୍ଭ ହେବା ସମୟରେ ମରଣୋତ୍ତର ଭାବେ ଏହାକୁ ଦିଆ ନ ଯିବାକୁ ସ୍ଥିର କରାଯାଇଥିଲେ ହେଁ ପରେ ଏଥିରେ ସଂଶୋଧନ କରାଯାଇ ମରଣୋତ୍ତର ବ୍ୟକ୍ତିବିଶେଷଙ୍କୁ ମଧ୍ୟ ଏହା ପ୍ରଦାନ କରାଯିବାକୁ ନିଷ୍ପତ୍ତି ନିଆଯାଇଥିଲା । ଭାରତର ଏହି ସର୍ବୋଚ୍ଚ ସମ୍ମାନ କେବଳ ଭାରତୀୟଙ୍କୁ ପ୍ରଦାନ କରାଯିବାକୁ ଲିଖିତ ନିୟମ ନ ଥିବାରୁ ଖାନ ଅବଦୁଲ ଗଫର ଖାଁ  (୧୯୮୭), ମଦର ଟେରେସା  (୧୯୮୦) ଏବଂ ନେଲସନ ମଣ୍ଡେଲା  (୧୯୯୦)ଙ୍କୁ ଏହି ସମ୍ମାନରେ ସମ୍ମାନିତ କରାଯାଇଛି  । ୧୯୯୨ରେ ସୁଭାସ ଚନ୍ଦ୍ର ବୋଷଙ୍କୁ ମରଣୋତ୍ତର ଭାବେ ଭାରତରତ୍ନ ପ୍ରଦାନ କରାଯିବାକୁ ଘୋଷଣା କରାଯାଇଥିଲା, ମାତ୍ର ତାଙ୍କ ମୃତ୍ୟୁ ସମ୍ପର୍କରେ କୌଣସି ପ୍ରାମାଣିକ ତଥ୍ୟ ନଥିବାରୁ ଏହି ଘୋଷଣାକୁ ପ୍ରତ୍ୟାହାର କରିନିଆଯାଇଥିଲା । ସେହି ପରି ବିଶିଷ୍ଟ ସ୍ୱାଧୀନତା ସଂଗ୍ରାମୀ ତଥା ଭାରତର ପ୍ରଥମ ଶିକ୍ଷାମନ୍ତ୍ରୀ ଆବୁଲ କାଲାମ ଆଜାଦଙ୍କୁ ଯେତେବେଳେ ଭାରତରତ୍ନ ପ୍ରଦାନ ପାଇଁ ମନୋନିତ କରାଗଲା, ସେତେବେଳେ ସେ ଭାରତରତ୍ନ ପାଇଁ ଉଦ୍ଦିଷ୍ଟ ଚୟନମଣ୍ଡଳୀରେ ସଦସ୍ୟ ଥିବା ଯୋଗୁଁ ଏହାକୁ ପ୍ରତ୍ୟାଖ୍ୟାନ କରିଥିଲେ । ପରେ ତାଙ୍କ ମୃତ୍ୟୁ ପରେ ୧୯୯୨ ମସିହାରେ ତାଙ୍କୁ ମରଣୋତ୍ତର ଭାବେ ଏହି ସମ୍ମାନ ପ୍ରଦାନ କରାଯାଇଥିଲା ।
ଚିରଶ୍ରୀ ଇନ୍ଦ୍ରସିଂ ଜଣେ ଆଧୁନିକ ଓଡ଼ିଆ କବି, ଗାଳ୍ପିକା । ବୃତ୍ତିରେ ସେ ଜଣେ ଅଧ୍ୟାପିକା । ସାହିତିକ୍ୟ ଭାବରେ ସେ ଜଣେ ଗାଳ୍ପିକା, କବି, ଅନୁବାଦିକା ତଥା ଶିଶୁ ସାହିତ୍ୟ ଲେଖିକା ।
ଆଉରର୍ନିସ୍ ଏକ ବିଲୁପ୍ତ ଥେରୋପଡ଼ ଅଧିଗଣର ଡାଇନୋସର ଯାହା ଜୁରାସିକ ଯୁଗରେ ଚୀନରେ ରହୁଥିଲା । ଏହି ବଂଶରେ ଗୋଟିଏ ହିଁ ଜାତି ରହିଛି: ଆଉରର୍ନିସ୍ ଜୁଇ । ଏହାର ଶରୀର ଗଠନ ଅନୁସାରେ ପକ୍ଷୀମାନଙ୍କ ବଂଶଧର ବୋଲି କୁହାଯାଇପାରେ । ଏହାର ଜୀବାଶ୍ମ ଆର୍କିଓପ୍ଟେରିକ୍ସ ଲିଥୋଗ୍ରାଫିକା ଯାହାକୁ କି ପ୍ରଥମ ପକ୍ଷୀ ବୋଲି ଧରାଯାଏ, ତାହାଠୁ ଏକ କୋଟି ବର୍ଷ ପୁରାତନ । ଆଉରର୍ନିସ୍ ଜୁଇର ବର୍ଣ୍ଣନା ଓ ନାମକରଣ ପାସ୍କାଲ ଗୋଡ଼େଫ୍ରୋ‌ଇ, ଆଣ୍ଡ୍ରିଆ ଚାଉ, ହୁ ଡଙ୍ଗ ୟୁ, ଫ୍ରାନ୍ସୁଆ ଏସ୍କୁଇଲି, ୱୁ ୱେନହାଓ ଏବଂ ଗାରେଥ୍ ଡାଇକ୍ଙ୍କଦ୍ୱାରା ୨୦୧୩ରେ ହୋ‍ଇଥିଲା । ଅରୋରା  (ଲାଟିନ୍)ର ଅର୍ଥ ଉଷାକାଳ/ପ୍ରଭାତ ଓ ଅର୍ନିସ୍  (ଗ୍ରୀକ୍)ର ଅର୍ଥ ପକ୍ଷୀ, ଜୁଇ ନାମଟି ଜୁ ଜିଙ୍ଗ୍ଙ୍କ ସମ୍ମାନର୍ଥେ ଦିଆଯାଇଛି  । ବର୍ଣ୍ଣନା ଏହାର ଆକାର ଆଜିର ଫେଜାଣ୍ଟ  (ଏକ ପକ୍ଷୀବିଶେଷ) ପାଖାପାଖି  (୫୦ ସି.ମି./୨୦ ଇଞ୍ଚ) ଥିଲା  । ନଖଥିବା ପର ସହ ଗୋଟେ ଲମ୍ବା ହାଡ଼ଥିବା ଲାଞ୍ଜ ଥିଲା । ଏହାର ଗୋଡ଼ ହାଡ଼ ଗୁଡ଼ିକ ଆର୍କିଓପ୍ଟେରିକ୍ସ ସହ ଖାପ ଖାଇଲେ ହେଁ ଶରୀର ରଚନା ଆଦିମ ଥିଲା । ଆବିଷ୍କାର ଏହାର ଆବିଷ୍କର୍ତ୍ତାମାନେ ଜୀବାଶ୍ମଟିକୁ ଜନୈକ ବ୍ୟାପାରୀଠାରୁ କ୍ରୟ କରିଥିଲେ, ତା ଅନୁସାରେ ଏହା ଚୀନର ପଶ୍ଚିମ ଲିଆଓନିଙ୍ଗ ଅଞ୍ଚଳର ୟାଓଲୁଗୁଓରୁ ଖନନରେ ମିଳିଥିଲା । ଗବେଷଣାରୁ ଜଣା ପଡ଼ିଲା ଯେ ଏହା ତିଆଓଜିଶାନ୍ ଶିଳା ସଂରଚନାରୁ ଆସିଛି  (ଜୁରାସିକ ଯୁଗ) ଓ ୧୬ କୋଟି ବର୍ଷ ପୁରୁଣା  ।
ଆମେରିଗୋ ଭେସପୁଚି  (ମାର୍ଚ୍ଚ ୯, ୧୪୫୪-ଫେବୃଆରୀ ୨୨, ୧୫୧୨) ହେଉଛନ୍ତି ଜଣେ ଇଟାଲିୟାନ ପରିବ୍ରାଜକ, ନାବିକ ତଥା ସୌଦାଗର  । ତାଙ୍କର ପର୍ତ୍ତୁଗାଲ ଜଳଯାତ୍ରାରୁ  (୧୫୦୧-୧୫୦୨) ଏହା ସ୍ପଷ୍ଟ ହେଲା ଯେ ବ୍ରାଜିଲ ଏବଂ ୱେଷ୍ଟ ଇଣ୍ଡୀଜ ଏହି ଦୁଇଟି ସ୍ୱତନ୍ତ୍ର ଦେଶ, ଏ ଦୁଇ ଦେଶ ଏସିଆ ମହାଦେଶର ଅନ୍ତିମ ପୂର୍ବ ପ୍ରାନ୍ତ ଦେଶରେ ଅନ୍ତର୍ଗତ ନୁହଁନ୍ତି; ଯାହାକି କଲମ୍ବସଙ୍କର ଜଳଯାତ୍ରା ପରେ ଅନୁମାନ କରାଯାଉଥିଲା  । ତାଙ୍କରି ଜଳଯାତ୍ରରେ ଆବିଷ୍କୃତ ଦେଶଟି ଯାହାକି ନୂତନ ଜଗତ ନାମରେ ବର୍ଣ୍ଣିତ, ତାହ ପରବର୍ତ୍ତୀ ସମୟରେ ତାଙ୍କରି ନାମାନୁସାରେ ଆମେରିକା ନାମରେ ଖ୍ୟାତ ହେଲା । ପରିଚୟ ଆମେରିଗୋ ଭେସପୁଚିଙ୍କ ଜନ୍ମ ଫ୍ଳୋରେନ୍ସ ସହରରେ ହୋଇଥିଲା । ସେ ଥିଲେ ପିତା ସେର ନାଷ୍ଟାଜିଓ ଏବଂ ମାତା ଲିସାବେଟା ମିନିଙ୍କର ତୃତୀୟ ସନ୍ତାନ । କକା ଜର୍ଜିଆ ଆଣ୍ଟୋନିଓ ଭେସପୁସିଙ୍କଦ୍ୱାରା ସେ ଶିକ୍ଷା ଲାଭ କଲାପରେ ସେ ଫ୍ଳୋରେଣ୍ଟାଇନ ହାଉସ ଅଫ ମେଡିସି ନାମକ କମ୍ପାନୀରେ ଜଣେ କିରାଣୀ ଭାବେ ଯୋଗ ଦେଲେ । ଏହି ସମୟରେ ତାଙ୍କର ଭୂଗୋଳ ତଥା ଜ୍ୟୋତିଷ ସମ୍ପର୍କରେ ପଢ଼ିବା ପାଇଁ ଆଗ୍ରହ ବଢିଲା । ଫଳରେ ସେ ରେଖାଚିତ୍ର ତଥା ଜ୍ୟୋତିଷ ଶାସ୍ତ୍ରରେ ପ୍ରଭୂତ ଜ୍ଞାନ ଆହରଣ କରିପାରିଥିଲେ ଏବଂ ଜଣେ କୁଶଳୀ ମାନଚିତ୍ରକାର ମଧ୍ୟ ହୋଇପାରିଲେ । ସେ ସମୟରେ ଅର୍ଥାତ ୧୪୯୨ ମସିହାରେ ତାଙ୍କୁ ମେଡିସି କମ୍ପାନୀ ନିଜ ପ୍ରତିନିଧୀ ଭାବେ ଏହାର ଏକ ଶାଖା କାର୍ଯ୍ୟାଳୟର ଏକ ମହତ୍ତ୍ୱପୂର୍ଣ୍ନ ଅନୁସନ୍ଧାନ କାର୍ଯ୍ୟରେ ତାଙ୍କୁ ବାର୍ସୀଲୋନା ପଠାଇଥିଲେ । ବିଶପ ଜୁଆନ ରୋଡ୍ରୀଗ୍ୟୁଜଙ୍କ ବିଶ୍ୱାସଘାତକତା ଯୋଗୁଁ କାଷ୍ଟାଇଲର ରାଜା ଖ୍ରୀଷ୍ଟୋଫର କଲମ୍ବସଙ୍କ ସହ ଏକଚାଟିଆ କାରବାର ବନ୍ଦ କରିଦେଇ ନୂତନ ନାବିକମାନଙ୍କୁ ୱେଷ୍ତ ଇଣ୍ଡୀଜ ଜଲଯାତ୍ରା ନିମିତ୍ତ ନୂତନ ନାବିକ ମାନଙ୍କୁ ଅଧିକାର ଦେବା ଆରମ୍ଭ କଲେ । ଏହି ସମୟରେ  1495 96 , ଭେସପୁଚି ଜିଆନେତୋ ବେରାର୍ଡୀଙ୍କ ସେବିଲସ୍ଥିତ ବ୍ୟାପାର ସମ୍ଭାଳିବା ଦାୟୀତ୍ୱରେ ଥିଲେ । ବେରାର୍ଡୀ ସ୍ପେନର ରାଜାଙ୍କ ଅଧୀନରେ ଥିଲେ । ଏହି ସମୟରେ ବେରାର୍ଡୀଙ୍କ ମୃତ୍ୟୁ ହେବାରୁ ଭେସପୁଚି ବେରାର୍ଡୀଙ୍କ ଚୁକ୍ତିନାମା ମୁତାବକ କାଷ୍ଟିଲିୟାନ ରାଜାଙ୍କୁ ୧୨ଗୋଟି ସମୁଦ୍ର ପୋତ ନିର୍ମାଣ ପୂର୍ବକ ଯୋଗାଇଦେବା ପାଇଁ ଆବଶ୍ୟକୀୟ ବ୍ୟବସ୍ଥା ଗ୍ରହଣ କଲେ । ସମୁଦ୍ର ପୋତ ଯୋଗାଇଦେବା ପରେ ସେ ଜଳଯାତ୍ରାର ଯାତ୍ରୀମାନଙ୍କ ନିମିତ୍ତ ଖାଦ୍ୟ ଯୋଗାଇବା ଦାୟିତ୍ୱ ସମ୍ଭାଳିଲେ । ସମ୍ଭବତଃ ଏହିଭଳି ଭାବେ ସେ କଲମ୍ବସଙ୍କ ଦ୍ୱିତୀୟ ସମୁଦ୍ର ଯାତ୍ରା ନିମିତ୍ତ ସମୁଦ୍ର ପୋତ ନିର୍ମାଣରେ ସହଯୋଗ କରିଥିଲେ । ଜଳଯାତ୍ରା ଭେସପୁଚି ଅନ୍ତତଃ ତିନିଥର ପଶ୍ଚିମ ଦିଗକୁ ସମୁଦ୍ର ଯାତ୍ରା କରିଥିଲେ । ଭେସପୁଚିଙ୍କ ପ୍ରଥମ ସମୁଦ୍ର ଯାତ୍ରା ବିଷୟରେ ବିଶେଷ ପ୍ରାମାଣିକ ତଥ୍ୟ ହାସଲ ହୋଇନାହିଁ । କେତେକ ଐତିହାସିକଙ୍କ ମତରେ ସେ ପ୍ରଥମ ସମୁଦର ଯାତ୍ରା ୧୪୯୯ ମସିହାରେ କରିଥିଲେ । ତେବେ ଏହା ତାଙ୍କର ଦ୍ୱିତୀୟ ସମୁଦ୍ର ଯାତ୍ରା ବୋଲି ମଧ୍ୟ ଅନେକ ଐତିହାସିକ ଦାବୀ କରିଥାନ୍ତି । ତେବେ ୧୪ ମେ ୧୫୦୧ରେ ସେ କରିଥିବା ତୃତୀୟ ସମୁଦ୍ର ଯାତ୍ରା ଏକ ସଫଳ ଯାତ୍ରା ଥିଲା । ଭେସପୁଚିଙ୍କର ଏହି ସମୁଦ୍ର ଯାତ୍ରାରେ ସେ ଦକ୍ଷିଣ ଆମେରିକାର ଉପକୂଳ ଦେଇ ପାଟାଗୋନିଆ ଯାତ୍ରା କଲେ । ଯାତ୍ରା ମଧ୍ୟରେ ସେ ରିଓ ଡୀ ଜେରିରୋ ନଦୀର ସାକ୍ଷାତ ହେଲା । ଏହି ଯାତ୍ରା ସମୟରେ ସେ ଭାବିଲେ ଯେ ସେ ଏସିଆ ମହାଦେଶ ବ୍ୟତୀତ ଅନ୍ୟ ଏକ ମହାଦେଶରେ ସେ ପହଞ୍ଚିଛନ୍ତି । ଭୌଗୋଳିକ ଅନ୍ୱେଷଣ ସମ୍ବନ୍ଧରେ ଭେସପୁଚିଙ୍କ ଏହି ଯାତ୍ରାର ମହତ୍ତ୍ୱ ଅନେକ । ଏହି ଯାତ୍ରା ପରେ ସେ ତଥା ଅନ୍ୟ ବିଦ୍ୱାନଙ୍କୁ ଏହା ବିଶ୍ୱାସ ହୋଇଗଲା ଯେ ସେ ଯାତ୍ରା କରିଥିବା ଅଂଶ ଏସିଆ ମହାଦେସର ନୁହେଁ, ବରଂ ଏହା ଏକ ନୂଆ ଦୁନିଆର ଅଂଶ ବିଶେଷ ।
ବେଲ ପଣା ଓଡ଼ିଶାରେ ପଣା ସଂକ୍ରାନ୍ତିରେ ବେଲରେ ତିଆରି କରାଯାଉଥିବା ଏକ ପାନୀୟ । ଉପାଦାନ ୧ ଗୋଟି ପାଚିଲା ବେଲ ୨୫୦ ଗ୍ରାମ ଗୁଡ଼ ଟିକେ ଗୋଲମରିଚ ଗୁଣ୍ଡ ୨୫୦ ଗ୍ରାମ ଦହି ୫୦ ଗ୍ରାମ ଛେନା ୩-୪ଟି ପାଚିଲା କଦଳୀ ତିଆରି ପ୍ରଣାଳୀ ବେଲରୁ ଶସ ବାହାର କରି ତାକୁ ଦହି, ଗୁଡ଼, ଛେନା କଦଳୀ ଆଦି ସେଥିରେ ଚକଟି ଏହା ତିଆରି କରାଯାଇଥାଏ । ବିଶେଷତା ଏହା ପଣା ସଙ୍କ୍ରାନ୍ତି ଦିନ ଏକ ଛୋଟ ମାଠିଆରେ ପଣା ରଖି ତୁଳସୀ ଚଉରା ମୂଳରେ ବାନ୍ଧିଦିଆଯାଏ । ମାଠିଆରେ ଥିବା ଛୋଟ କଣାରୁ ଧିରେ ଧିରେ ପାଣି ଝରେ ଯାହା ବର୍ଷାକୁ ସୂଚାଇଥାଏ ।
ସୁରେଶ ଛୋଟରାୟ, ଜଣେ ଓଡ଼ିଆ ଲେଖକ । ସେ ଉଭୟ ଗଦ୍ୟ ଓ ପଦ୍ୟ ସାହିତ୍ୟରେ ନିଜ ଲେଖନୀ ଚାଳନା କରନ୍ତି । ପ୍ରାରମ୍ଭିକ ଜୀବନ ସୁରେଶ, ୧୯୫୮ ମସିହାରେ ଖୋର୍ଦ୍ଧା ଜିଲ୍ଲାର ପାଟବନ୍ଧଠାରେ ଜନ୍ମଗ୍ରହଣ କରିଥିଲେ । ପିଲାବେଳୁ ସେ ସାହିତ୍ୟ ଅନୁରାଗୀ ଥିଲେ ଓ ପଢ଼ିବାକୁ ଭଲ ପାଉଥିଲେ । ହାଇସ୍କୁଲରେ ପଢ଼ିବା ବେଳରୁ ସେ ଲେଖାଲେଖି ଆରମ୍ଭ କରିଥିଲେ । ବଡ଼ ଭାଇ ଓ ମାମୁଁ ଉଭୟ ଲେଖକ ଥିଲେ । ସେମାନଙ୍କଭଳି ଛପାଅକ୍ଷରରେ ନିଜ ନାମ ଦେଖିବାକୁ ଇଚ୍ଛାକରି ସେ ବିଭିନ୍ନ ପତ୍ରପତ୍ରିକାକୁ ନିଜ କବିତା ପଠାଇବା ଆରମ୍ଭ କରିଥିଲେ । ସପ୍ତମ ଶ୍ରେଣୀରେ ପଢ଼ୁଥିବାବେଳେ ତାଙ୍କ କବିତା ଆକାଶବାଣୀ କଟକ କେନ୍ଦ୍ରରୁ ପ୍ରସାରିତ ଶିଶୁ ସଂସାର କାର୍ଯକ୍ରମରେ ସ୍ଥାନପାଇଥିଲା ।
ଫ୍ଲେଗମାସିଆ ସେରୁଲିଆ ଡୋଲେନ୍ସ   ହେଉଛି ଡିପ ଭେନ ଥ୍ରୋମ୍ବୋସିସର   ଏକ ଭୟଙ୍କର ରୂପ ଯେଉଁଥିରେ ରକ୍ତ ଗୋଟିଏ ଅବୟବରୁ ବାହାରି ନିର୍ଦ୍ଦିଷ୍ଟ ଦିଗରେ ଯିବାକୁ ଅବରୋଧ ହୋଇଥାଏ । ଏହାର ଲକ୍ଷଣ ମଧ୍ୟରେ ଇଡିମା, ଯନ୍ତ୍ରଣା ସ‌ହିତ ଅବୟବଟିର ରଙ୍ଗ ବଦଳି ନୀଳ ରଙ୍ଗ ଦେଖାଯାଏ । ସାଧାରଣତ ଗୋଡ଼ରେ ଏହା ଦେଖାଯାଏ ୧୦%ରୁ କମ୍ କ୍ଷେତ୍ରରେ ବାହୁରେ ପ୍ରଭାବ ପକାଇଥାଏ । ରୋଗ ଜଟିଳ ହେଲେ ଫୁସଫୁସ ଏମ୍ବୋଲିଜ୍ମ, କମ୍ପାର୍ଟମେଣ୍ଟ ସିଣ୍ଡ୍ରୋମ, ଗ୍ୟାଙ୍ଗ୍ରିନ ଏବଂ ଅଙ୍ଗ‌ହାନୀ ହୋଇପାରେ । ବିପଦ କାରକଗୁଡ଼ିକ ମଧ୍ୟରେ କର୍କଟ  (୩୦%), ହାଇପରକୋଆଗୁଲେବିଲିଟି, ଭେନସ ସ୍ଟାସିସ, ଅସ୍ତ୍ରୋପଚାର, ପ୍ରମୁଖ ଆଘାତ, ଗର୍ଭଧାରଣ, ହରୋମୋନ ଚିକିତ୍ସା ଏବଂ ଇମ୍ମୋବିଲାଇଜେସନ ଅନ୍ତର୍ଭୁକ୍ତ; ଯଦିଓ କେତେକ କ୍ଷେତ୍ରରେ କିଛି କାରକ ମିଳେନାହିଁ  । ଅନ୍ତର୍ନିହିତ ପ୍ରଣାଳୀରେ ରକ୍ତ ଅତ୍ୟଧିକ ଜମାଟ ବାନ୍ଧିବା ଯୋଗୁ ଅବୟବର ରକ୍ତ ସଞ୍ଚାଳନ ହେବାରେ ଅସମର୍ଥ ହୁଏ । ସାଧାରଣତ ଅଲଟ୍ରାସାଉଣ୍ଡଦ୍ୱାରା ରୋଗ ନିର୍ଣ୍ଣୟ କରାଯାଏ । ଏନ୍ୟ ଏକ ସମରୂପ ରୋଗରେ କମ୍ ଗୁରୁତର ଅବସ୍ଥା ହୁଏ ଯାହା ଏକ ଧଳା ଅଙ୍ଗରେ ପରିଣତ ହୁଏ, ଯାହା ଫ୍ଲେଗମାସିଆ ଆଲବା ଡୋଲେନ୍ସ ଭାବରେ ଜଣାଶୁଣା । ଏହା ଏକ ଡାକ୍ତରୀ ଜରୁରୀକାଳୀନ ପରିସ୍ଥିତି । ପରିଚାଳନାରେ ଗୋଡକୁ ହୃଦୟର ସ୍ତରରୁ ଉପରକୁ ଉଠାଇବା, ହେପାରିନ ସହିତ ଆଣ୍ଟିକୋଆଗୁଲାଣ୍ଟ ଏବଂ ଶିରାଭ୍ୟନ୍ତର ତରଳ ପଦାର୍ଥ ଦିଆଯାଏ । ଜମାଟ ବନ୍ଧା ରକ୍ତକୁ ଥ୍ରୋମ୍ବୋଲାଇସିସ କିମ୍ବା ଥ୍ରୋମ୍ବେକ୍ଟୋମି କରି କାଢ଼ିଦିଆଯାଏ । ଗୁରୁତର ଭାବରେ ପ୍ରଭାବିତ ଲୋକଙ୍କ ମୃତ୍ୟୁ ଆଶଙ୍କା ୪୦%ରୁ ଅଧିକ ଥାଏ । ଏହି ରୋଗରୁ ବଞ୍ଚିଥିବା ଲୋକଙ୍କର ସାଧାରଣତଃ ଥ୍ରୋମ୍ବୋଟିକ ସିଣ୍ଡ୍ରୋମ ହୁଏ । ଫ୍ଲେଗମାସିଆ ସେରୁଲିଆ ଡୋଲେନ୍ସ ଏକ ଅସାଧାରଣ ରୋଗ । ସାଧାରଣତଃ ୫୦ କିମ୍ବା ୬୦ ଦଶକରେ ଏହି ରୋଗ ହୁଏ । ମହିଳାମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି । ଏହି ଅବସ୍ଥା ପ୍ରଥମେ ୧୯୩୮ ମସିହାର ଗ୍ରେଗୋଏର୍ ବର୍ଣ୍ଣନା ଏବଂ ନାମକରଣ କରିଥିଲେ । ଏହି ଶବ୍ଦର ଅର୍ଥ ହେଉଛି  "ଯନ୍ତ୍ରଣାଦାୟକ ନୀଳ ପ୍ରଦାହ"  ।
ଟ୍ରାଷ୍ଟୁଜୁମାବ ଏମଟାନସାଇନ, ଏକ ବାଣିଜ୍ୟ ନାମ କାଡସିଲା, ହେଉଛି ସ୍ତନ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ନିର୍ଦ୍ଦିଷ୍ଟ ଭାବରେ ଏହା ଏଚଇଆର୨  ( 2) ଯୁକ୍ତାତ୍ମକ ପାଇଁ ବ୍ୟବହୃତ ହୁଏ ଯାହା ଅନ୍ୟାନ୍ୟ ଔଷଧ ସହିତ ଚିକିତ୍ସା କରାଯାଇସାରିଛି  । ଏହା ୨୫ ମାସରୁ ୩୧ ମାସ ପର୍ଯ୍ୟନ୍ତ ସାମଗ୍ରିକ ବଞ୍ଚିବାରେ ଉନ୍ନତି କରିଥିଲା  ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଥକ୍କା, ଅଇ, ଯକୃତ ସମସ୍ୟା, ରକ୍ତସ୍ରାବ, ମାଂସପେଶୀ ଯନ୍ତ୍ରଣା ଏବଂ କୋଷ୍ଠକାଠିନ୍ୟ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଫୁସଫୁସ ସମସ୍ୟା, ଇନଫ୍ୟୁଜନ୍ ପ୍ରତିକ୍ରିୟା ଏବଂ ସ୍ନାୟୁଗତ ସମସ୍ୟା ହୋଇପାରେ । ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ ଏହା ଏକ ଆଣ୍ଟିବଡି-ଡ୍ରଗ୍ କଞ୍ଜୁଗେଟ୍ । ଏଥିରେ ମୋନୋକ୍ଲୋନାଲ ଆଣ୍ଟିବଡି ଟ୍ରାଷ୍ଟୁଜୁମାବ ରହିଥାଏ ଯାହା ସାଇଟୋଟକ୍ସିକ୍ ଏଜେଣ୍ଟ ଡିଏମ୧  ( 1) ସହିତ ସଂଯୁକ୍ତ 2 ସହିତ ଅନୁବନ୍ଧିତ ହୋଇଥାଏ  । ୨୦୧୩ ମସିହାରେ ଆମେରିକା ଏବଂ ୟୁରୋପରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଆଜଣେ ୭୦ କିଗ୍ରା ଓଜନର ଲୋକପାଇଁ ୯,୪୦୦ ଡଲାର ଖର୍ଚ୍ଚ ହୁଏ।
ଡିଗକ୍ସିନ ବିଷକ୍ରିୟା  (ଇଂରାଜୀ ଭଷାରେ , ) ଏକ ପ୍ରକାର ବିଷକ୍ରିୟା   ଯାହା ଅତ୍ୟଧିକ ଡିଗକ୍ସିନ ଅଥବା ଫକ୍ସଗ୍ଲୋଭ   ଛୋଟ ବୃକ୍ଷ ସେବନ କଲେ ସଂଘଟିତ ହୁଏ  । ଏହାର ଲକ୍ଷଣ ଅତି ଅସ୍ପଷ୍ଟ । ବାନ୍ତି, ଅରୁଚି, ଦ୍ୱନ୍ଦ୍ୱ  , ଝାପସା ଦୃଷ୍ଟି, ପରିବର୍ତ୍ତିତ ରଙ୍ଗ ଦୃଷ୍ଟି, ଶକ୍ତିହୀନତା ଆଦି ଲକ୍ଷଣ ଏଥିରେ ଦେଖାଯାଏ । ରୋଗ ଜଟିଳ ହେଲେ ହୃତ୍‌ପିଣ୍ଡ ଡିସରିଦମିଆ   ଦୃତ ହୃଦ୍‌ଗତି   ବା ଧୀର ହୃଦ୍‌ଗତି   ହୋଇପାରେ । ଅଳ୍ପ ସମୟରେ ଅତ୍ୟଧିକ ମାତ୍ରା   ବା ସମୟ କ୍ରମେ ଦୀର୍ଘ କାଳ ଧରି ଅଳ୍ପ ମାତ୍ରାର ଡିଗକ୍ସିନ ଦେହକୁ ଗଲେ ବିଷକ୍ରିୟା ହୁଏ । ଶରୀରରେ ସ୍ୱଳ୍ପ ପୋଟାସିଅମ , ସ୍ୱଳ୍ପ ମ୍ୟଗନେସିଅମ  , ଅତ୍ୟଧିକ କ୍ୟାଲସିଅମ ରହିଲେ ଏହି ରୋଗ ସଙ୍କଟ ସୃଷ୍ଟି ହୁଏ । ହୃଦ୍‌ପାତ ବା ଆଟ୍ରିଆଲ ଫିବ୍ରିଲେସନ ରୋଗ ଥିଲେ ଡିଗକ୍ସିନ ଔଷଧ ଦିଆଯାଏ । ରୋଗ ନିର୍ଣ୍ଣୟ ନିମନ୍ତେ ରୁଟିନ ଇଲେକ୍ଟ୍ରୋକାର୍ଡ଼ିଓଗ୍ରାମ   ଆବଶ୍ୟକ ହୁଏ । ଶେଷ ମାତ୍ରା ଡିଗକ୍ସିନ ନେବାର ୬ ଘଣ୍ଟା ପରେ ରକ୍ତରେ ଥିବା ଔଷଧ ମାତ୍ରା ରୋଗ ନିର୍ଣ୍ଣୟରେ ଉପକାରୀ ହୁଏ । ଔଷଧ ଖାଇବାର ୨ ଘଣ୍ଟା ମଧ୍ୟରେ ଆକ୍ଟିଭେଟେଡ ଚାରକୋଲ ବ୍ୟବ‌ହାର କରାଯାଇପାରେ । ହୃଦ୍‌ଗତି ଧୀର ଥିଲେ ଆଟ୍ରୋପିନ ଓ ପ୍ରିମାଚ୍ୟୁର ଭେଣ୍ଟ୍ରିକୁଲାର କଣ୍ଟ୍ରାକସନ ଥିଲେ ମାଗନେସିଅମ ସଲଫେଟ  ଡାକ୍ତରୀ ବ୍ୟବ‌ହାର  ଦିଆଯାଏ । ଅତ୍ୟଧିକ ବିଷକ୍ରିୟା ହୋଇଥିଲେ ଡିଗକ୍ସିନ-ସ୍ପେସିଫିକ ଆଣ୍ଟିବଡି ଫ୍ରାଗମେଣ୍ଟ  ଦେଇ ଚିକିତ୍ସା କରାଯାଏ । ଯେଉଁମାନଙ୍କର ସାଂଘାତିକ ଡିସଆରିଦମିଆ ଥାଏ, ରୋଗୀର ହୃଦ୍‌ପାତ ଥାଏ ବା ପୋଟାସିଅମ ସ୍ତର ୫ମିମୋଲରୁ ଅଧିକ ଥିଲେ ଏହା ଦିଆଯାଏ । ଅଳ୍ପ ମାତ୍ରାର ପୋଟାସିଅମ ବା ମ୍ୟାଗନେସିଅମ ଥିଲେ ତାହାକୁ ଠିକ କରାଯାଏ । ଚିକିତ୍ସା କରିବାର କିଛି ଦିନ ପରେ ଏହି ବିଷକ୍ରିୟା ପୁନର୍ବାର ହୋଇପାରେ । ଅଷ୍ଟ୍ରେଲିଆରେ ସନ ୧୦୧୨ରେ ୧୪୦ଟି କେଶ ଲିପିବଦ୍ଧ ହୋଇଥିଲା । ଡିଗକ୍ସିନ ବ୍ୟବ‌ହାର କମିଯିବା ଫଳରେ ସନ ୧୯୯୪ରୁ ଏହି ସଂଖ୍ୟା କମିଯାଇଛି । ସନ ୨୦୧୧ରେ ଯୁକ୍ତରାଷ୍ଟ୍ରରେ ୨୫୦୦ ରୋଗୀଙ୍କର ବିବରଣୀ ମିଳିଥିଲା ଓ ସେମାନଙ୍କ ମଧ୍ୟରୁ ୨୭ ଜଣ ମୃତ୍ୟୁ ବରଣ କରିଥିଲେ । ଉଇଲିଅମ ଉଇଦରିଙ୍ଗ   ପ୍ରଥମେ ଏହି ରୋଗ ବିଷୟ ବର୍ଣ୍ଣନା କରିଥିଲେ ।
ରାଜେନ୍ଦ୍ର କଲେଜ  (୧୯୪୪), ଓଡ଼ିଶା ରାଜ୍ୟର ବଲାଙ୍ଗୀର ଜିଲ୍ଲାର ସଦର ମହକୁମା ବଲାଙ୍ଗୀର ସହରରେ ଅବସ୍ଥିତ  । ଏହା ପଶ୍ଚିମ ଓଡ଼ିଶାର ଏକ ସର୍ବପୁରାତନ ପୂର୍ଣ ଡିଗ୍ରୀ ସରକାରୀ କଲେଜ । ସମ୍ବଲପୁର ବିଶ୍ୱବିଦ୍ୟାଳୟ ସହ ଏହା ଅନୁବନ୍ଧିତ ଥିଲା । ଅଧୁନା ଏହା ସ୍ୱାୟଂଚାଳିତ ମାନ୍ୟତା ପ୍ରାପ୍ତ । ଏହି କଲେଜରେ କଳା, ବିଜ୍ଞାନ ଓ ବାଣିଜ୍ୟ ବିଭାଗ ସହ ବିଭିନ୍ନ ବିଷୟରେ ଅନର୍ସର ବ୍ୟବସ୍ଥା ଉପଲବ୍ଧ । ଏହି କଲେଜରେ କେତେକ ବିଷୟରେ ସ୍ନାତକୋତ୍ତର ଡିଗ୍ରୀର ସୁବିଧା ମଧ୍ୟ ମିଳେ । ଦ୍ୱାରା + ମାନ୍ୟତା ପାଇଥିବା ଏହି କଲେଜ ସମ୍ପ୍ରତି ସ୍ୱଯାଂଶାସିତ ମାନ୍ୟତା ମଧ୍ୟ ହାସଲ କରିଛି । ଅବସ୍ଥିତି ରାଜେନ୍ଦ୍ର କଲେଜର ପରିସର ଏହା ପାହାଡ଼ିଆ ଅଞ୍ଚଳରେ ଅବସ୍ଥିତ । ବଲାଙ୍ଗୀରରୁ ପାଟଣାଗଡ଼ ଯିବା ରାସ୍ତାରେ ଏକ ସୁନ୍ଦର ଓ ପ୍ରକୃତିକ ସବୁଜିମା ଭରା ସ୍ଥାନରେ ଏହା ଅବସ୍ଥିତ । ପାଠାଗାର ବଲାଙ୍ଗୀର କଲେଜ ଲାଇବ୍ରେରୀରେ ୧,୦୦,୦୦୦ରୁ ଉର୍ଦ୍ଧ ପୁସ୍ତକ ଅଛି ।
ଏହି ଲେଖାଟି ଭାରତ ସରକାରଙ୍କର ରକ୍ଷା ମନ୍ତ୍ରଣାଳୟ ଅନ୍ତର୍ଗତ ରକ୍ଷା ଉତ୍ପାଦନ ବିଭାଗ ବାବଦରେ ପରିଚୟ ରକ୍ଷା ଉତ୍ପାଦନ ବିଭାଗ ଭାରତ ସରକାରଙ୍କର ରକ୍ଷା ମନ୍ତ୍ରଣାଳୟ ଅନ୍ତର୍ଗତ ଏକ ବିଭାଗ। ସ୍ଥାପନା ନଭେମ୍ବର ୧୯୬୨ରେ ରକ୍ଷା ଉତ୍ପାଦନ ବିଭାଗ ସ୍ଥାପିତ ହୋଇଥିଲା। ଏହା ରକ୍ଷା ଉତ୍ପାଦନ ସମ୍ବନ୍ଧିତ ସମସ୍ତ ଗତିବିଧି ସହିତ ସଂପୃକ୍ତ। ଏହା ଉତ୍ପାଦନ, ବାହାରୁ ଆମଦାନୀ ହେଉଥିବା ଉପକରଣ, ଭଣ୍ଡାର, ଯନ୍ତ୍ରପାତି ଆଦିର ସ୍ୱଦେଶୀ କରଣ, ଆୟୁଧ ନିର୍ମାଣୀ ବୋର୍ଡର ବିଭାଗୀୟ ଉତ୍ପାଦନ ଶାଖା ଓ ସାର୍ବଜନିକ କ୍ଷେତ୍ର ଉପକ୍ରମ  ଗୁଡ଼ିକର ଯୋଜନା ଓ ନିୟନ୍ତ୍ରଣକୁ ନିଜ ଦେଶରେ ତିଆରି କରିବାର କାମ ହେଉଛି ରକ୍ଷା ଉତ୍ପାଦନ ବିଭାଗର କାମ। କାର୍ଯ୍ୟ ଏହାର ମୁଖ୍ୟ କାମ ଥିଲା ରକ୍ଷା ଉପକରଣଗୁଡ଼ିକର ଅନୁସନ୍ଧାନ ଓ ବିକାଶ ଓ ନିର୍ମାଣ।
ଫାଲୋଡ଼ି ଏକ ଭାରତୀୟ ପୌରପାଳିକା   ଅଟେ । ଏହା ରାଜସ୍ଥାନର ଜୋଧ୍ପୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଫାଲୋଡ଼ି ୨୭.୧୩୧୦ ଉତ୍ତର ଅକ୍ଷାଂଶ ଓ ୭୨.୩୬୮୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଫାଲୋଡ଼ି ସହରର ମୋଟ ଜନସଂଖ୍ୟା ୪୪୭୫୬ ଅଟେ । ସେଥି ମଧ୍ୟରୁ ୫୨.୫୨% ଜଣ ପରୁଷ ହୋଇଥିବା ବେଳେ ୪୭.୪୮% ଜଣ ନାରୀ ଅଟନ୍ତି । ଫାଲୋଡ଼ିର ସାକ୍ଷରତା ହାର ୫୭.୭୮% ଅଟେ । ଏହା ଜାତୀୟ ହାରଠାରୁ ୭.୦୬% ପ୍ରତିଶତ କମ ଅଟେ । ସେଥିରୁ ୩୬.୧୮% ପ୍ରତିଶତ ପୁରୁଷ ଓ ୨୧.୬୦% ନାରୀ ଅଟନ୍ତି । ୧୭.୧୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଫାଲୋଡ଼ିର ସରକାରୀ ଭାଷା ଅଟେ ।
ୟୁରି ଗାଗାରିନ ପ୍ରଥମ ବ୍ୟକ୍ତି ଯେ ପ୍ରଥମେ ୧୨ ଅପ୍ରେଲ ୧୯୬୧ ମସିହାରେ ମହାକାଶକୁ ଯାତ୍ରା ଓ ମହାକାଶରୁ ପୃଥିବୀ ପୃଷ୍ଠକୁ ନିଜ ବାର୍ତା ପଠାଇଥିଲେ।
ଗ୍ରେଗୋରୀ ପାଞ୍ଜି ଅନୁସାରେ ୨୩ ନଭେମ୍ବର ବର୍ଷର ୩୨୭ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୩୨୮ତମ  । ବର୍ଷ ଶେଷ ହେବା ପାଇଁ ଆଉ ୩୮ ଦିନ ବାକି ଅଛି ।
ନେପାଳର ରାଷ୍ଟ୍ରଧ୍ୱଜ  ନେପାଳୀ:             ପୃଥିବୀର ଏକମାତ୍ର ତ୍ରିକୋଣୀୟ ଜାତୀୟ ପତକା। ଏହି ପତକାଟି ଦୁଇଟି ତ୍ରିକୋଣକୁ ତଳେ ଓ ଉପରେ ଯୋଗ କରି ବନାଯାଇଛି। ପତକାର ଉପର ତ୍ରିଭୁଜରେ ଅର୍ଦ୍ଧ ଚନ୍ଦ୍ର ଅଂକିତ ହୋଇଛି ଓ ତଳ ତ୍ରିଭୁଜରେ ସୂର୍ଯ୍ୟ ଅଂକିତ ହୋଇଛି। ପତକାର ରେଖା ନୀଳ ରଙ୍ଗ ଅଂକିତ ଓ ଏହା ଶାନ୍ତିର ପ୍ରତୀକ ଭାବେ ଦର୍ଶାଯାଇଛି। ପତକାର ରଙ୍ଗ ନାଲି ଓ ଏହା ବିଜୟର ପ୍ରତୀକ ଭାବେ ଦର୍ଶାଯାଇଛି। ୧୬ ଡିସେମ୍ବାର, ୧୯୬୨ ମସିହାରେ ନେପାଳରେ ନୂଆ ସରକାର ହେଲା ପରେ ଏହି ପତକାକୁ ରାଷ୍ଟ୍ରଧ୍ୱଜ ଭାବେ ଘୋଷଣା କରାଯାଇଥିଲେ।
ଓଡ଼ିଶାର ୧୪୭ଟି ବିଧାନ ସଭା ନିର୍ବାଚନ ମଣ୍ଡଳୀ ଓ ଓଡ଼ିଶା ବିଧାନ ସଭାକୁ ନିର୍ବାଚିତ ସଭ୍ୟମାନଙ୍କ ତାଲିକା । ସୂଚନା: ବି: ବିଜ୍ଞାପିତ ଅଞ୍ଚଳ ପରିଷଦ, ପୌ: ପୌର ପରିଷଦ, ମ: ମହାନଗର ନିଗମ * ଚିହ୍ନିତ ସଭ୍ୟମାନେ ରାଷ୍ଟ୍ରବାଦୀ କଂଗ୍ରେସ ପାର୍ଟି ଦଳ ତରଫରୁ ନିର୍ବାଚନ ଜିତିଥିଲେ ।
ଲତିକା କାଟ୍ଟ  (ଜନ୍ମ ୧୯୪୮) ପ୍ରସ୍ତର ଖୋଦନ, ଧାତୁ କାମ, ଓ ବ୍ରୋଞ୍ଜ କାମରେ ପାରଦର୍ଶିତା ପାଇଥିବା ଜଣେ ଶିଳ୍ପୀ  । ସେ ପ୍ରସିଦ୍ଧ ବେଜିଂ ଆର୍ଟ୍ ବିଏନେଲ୍ ପୁରସ୍କାର ପାଇଥିଲେ । ଜୀବନ ଓ ବୃତ୍ତି ଲତିକା ଡେରାଡୁନର ଏକ ସମ୍ପୂର୍ଣ୍ଣ ବାଳକ ଥିବା ବିଦ୍ୟାଳୟ ଦି ଡୁନ୍ ସ୍କୁଲ୍‌ରୁ ସ୍ନାତ୍ତକ ଲାଭ କରିଥିଲେ । ସେ ସ୍ୱୀକାର କରିଥିଲେ ଯେ, ସମସ୍ତ ବାଳକ ଥିବା ଏକ ବିଦ୍ୟାଳୟରେ ଏକ ବାଳିକା ହେବା ତାଙ୍କୁ ପରବର୍ତ୍ତୀ ସମୟରେ ଆତ୍ମ‌ବିଶ୍ୱାସ ଓ ସାହସ ଦେଇଥିଲା । ପରେ ସେ ଲଳିତ କଳାରେ ସ୍ନାତ୍ତକ ପାଇଁ ବରୋଦା ଚିତ୍ର ମହାବିଦ୍ୟାଳୟ ଯାଇଥିଲେ ଓ ସେଠାରେ ୧୯୭୧ ମସିହାରେ ପ୍ରଥମ ଶ୍ରେଣୀରେ ସ୍ନାତ୍ତକ ଉତ୍ତୀର୍ଣ୍ଣ ହୋଇଥଲେ । ଏକ ଚିତ୍ର ପ୍ରଦର୍ଶନୀରେ ଇନ୍ଦିରା ଗାନ୍ଧୀଙ୍କଦ୍ୱାରା ତାଙ୍କର ପ୍ରତିଭା ଆନିଷ୍କୃତ ହୋଇଥିଲା, ଯିଏ ପରେ ତାଙ୍କୁ ଶିଲ୍ପୀକାମକୁ ବ୍ୟବସାୟ ରୂପେ ନେବାକୁ ଖିଥିଲେ । ୧୯୮୧ରୁ ଆରମ୍ଭ କରି ବ‌ହୁତ ବର୍ଷ ପର୍ଯ୍ୟନ୍ତ ସେ ଜାମିଆ ମିଲିଆ ଇସ୍‌ଲାମିଆ ଓ ବନାରସ୍ ହିନ୍ଦୁ ବିଶ୍ୱବିଦ୍ୟାଳୟ ଏବଂ ବର୍ତ୍ତମାନ ସେ ଜାମିଆ ମିଲିଆ ଇସ୍‌ଲାମିଆରେ ଲଳିତ କଳା ବିଭାଗର ମୁଖ୍ୟ । ସେ ଦିଲ୍ଲୀ ଓ ବମ୍ବେରେ ରହନ୍ତି ଓ କାମ କରନ୍ତି । ପ୍ରଦର୍ଶନୀ ତାଙ୍କର କଳାକୃତି ଦେଖାଇଥିବା କେତେକ ଚିତ୍ର ପ୍ରଦର୍ଶନୀ : ନିଜେ ଓ ପୃଥିବୀ: ଦିଲ୍ଲୀରେ ଜାତୀୟ ଆଧୁନିକ ଚିତ୍ରକଳା ଗ୍ୟାଲେରିରେ ଭାରତୀୟ ମହିଳା ଚିତ୍ରକରମାନ‌ଙ୍କ ପ୍ରଦର୍ଶନୀ । ମୁମ୍ବାଇରେ ସିମ୍ରୋଜା ଆର୍ଟ୍ ଗ୍ୟାଲେରିଠାରେ ମୋଲ୍ଟେନ୍ ଲ୍ୟାଣ୍ଡସ୍କେପ୍ ଗୁରଗାଓଁର ଗ୍ୟାଲେରି ଅଲ୍ଟର୍ନେଟିଭ୍‌ସ୍‌ରେ ଦଳୀୟ କାର୍ଯ୍ୟକ୍ରମ ।
ଭେଷଜ ଶିକ୍ଷା ଅନୁଷ୍ଠାନ ଏବଂ ସମ୍ ହସ୍ପିଟାଲ   ଭାରତୀୟ ରାଜ୍ୟ ଓଡ଼ିଶାର ରାଜଧାନୀ ସହର ଭୁବନେଶ୍ୱରଠାରେ ଏକ ବେସରକାରୀ ମେଡ଼ିକାଲ କଲେଜ ଓ ଡାକ୍ତରଖାନା । ଏହା ଶିକ୍ଷା ଓ ଅନୁସନ୍ଧାନ ବିଶ୍ୱବିଦ୍ୟାଳୟ ସହି ଅନୁବନ୍ଧିତ । ଏହି ମେଡ଼ିକାଲ କଲେଜ ୨୦୦୭ ମସିହାରେ ଭାରତୀୟ ମେଡ଼ିକାଲ କାଉନସିଲଠାରୁ ଏମବିବିଏସ  ପାଠ୍ୟକ୍ରମ ଆରମ୍ଭ କରିବା ପାଇଁ ସ୍ୱୀକୃତି ପ୍ରାପ୍ତ ହେଇଥିଲା । ଏହା ସ୍ନାତକ ସ୍ତରରେ ମେଡ଼ିସିନ ଓ ଡେଣ୍ଟାଲ ବିଭାଗରେ ଶିକ୍ଷା ପ୍ରଦାନ କରୁଥିବା ବେଳେ ଅଣ-କ୍ଲିନିକାଲ ବିଭାଗରେ ସ୍ନାତକୋତ୍ତର ଶିକ୍ଷା ମଧ୍ୟ ପ୍ରଦାନ କରିଥାଏ । ଏହା ସର୍ଜରୀ ଓ ନିଶ୍ଚେତନ ବିଭାଗରେ ମଧ୍ୟ ସ୍ନାତକୋତ୍ତର ଶିକ୍ଷା ପ୍ରଦାନ କରିଥାଏ । ଏହା ରୋଗୀମାନଙ୍କ ପାଇଁ ହୃଦରୋଗ ବିଜ୍ଞାନ   , ସ୍ନାୟୁ ବିଜ୍ଞାନ  , ବୃକକ ବିଜ୍ଞାନ  , ପ୍ଲାଷ୍ଟିକ ଶଲ୍ୟ ଚିକିତ୍ସା   ଏବଂ ଶିଶୁ ଚିକିତ୍ସା ବିଜ୍ଞାନ ରେ ସ୍ୱତନ୍ତ୍ର ସେବା ପ୍ରଦାନ କରିଥାଏ । ଭେଷଜ ମହାବିଦ୍ୟାଳୟ ମହାବିଦ୍ୟାଳୟ ପରିସରରେ ୬ଟି ଥିଏଟରରେ ଇ-ପ୍ରଶିକ୍ଷଣ ସୁବିଧା ସହଜରେ ଉପଲବ୍ଧ । ଏହାର ପାଠାଗାରରେ ଇଣ୍ଟର୍ନେଟ କାଫେ ସହ ସମଗ୍ର ପରିସରରେ ପୂର୍ଣ୍ଣ କାଳୀନ ତୀବ୍ର ଗତି ଯୁକ୍ତ ୱାଇ-ଫାଇ ସେବା ଉପଲବ୍ଧ । ଚିକିତ୍ସାଳୟ ୧୨୦୦ ଶଯ୍ୟା ବିଶିଷ୍ଟ ଚିକିତ୍ସାଳୟରେ ସମସ୍ତ ପ୍ରକାରର ଅତ୍ୟାଧୁନିକ ଯନ୍ତ୍ରପାତି, ଅସ୍ତ୍ରୋପଚାର ଗୃହ ଓ ଜରୁରୀକାଳିନ ଚିକିସ୍ଥା ପାଇଁ ପ୍ରକୋଷ୍ଠ ମାନ ରହିଛି । ଅଗ୍ନି ଦୁର୍ଘଟଣା ଅକ୍ଟୋବର ୧୭ , ୨୦୧୬ରେ ଏହି ଚିକିତ୍ସାଳୟରେ ଅଗ୍ନି ଦୁର୍ଘଟଣା ଘଟିବା ଯୋଗୁଁ ୧୯ ଜଣ ବ୍ୟକ୍ତିଙ୍କ ମୃତ୍ୟୁ ଘଟିଥିଲା ।
ବଂଶୀଧର ଦାସ ଓଡ଼ିଶାରେ ଜନ୍ମିତ ଜଣେ ଜଣାଶୁଣା ଓଡ଼ିଆ ଲେଖକ ଓ ଅନୁବାଦକ ଥିଲେ । ରଚନାବଳୀ ଅନୁବାଦ ସେ  "ଷ୍ଟିଭେନସନ" ଙ୍କ ଲିଖିତ ଇଂରାଜୀ ଲେଖା  " "  ଓ ଜୁଲ୍ସ ଭର୍ଣ୍ଣଙ୍କ କେତୋଟି ଲେଖାର ଓଡ଼ିଆରେ ରୂପାନ୍ତର କରିଥିଲେ ।
ସୋନପୁର ରାଜ୍ୟ  ଓଡ଼ିଆ: ସୋନପୁର୍; ହିନ୍ଦୀ :      , ଏକ ବ୍ରିଟିଶ ସମୟର ରାଜକୀୟ ରାଜ୍ୟ । ପୂର୍ବରୁ ଏହା କେନ୍ଦ୍ରୀୟ ଭରତ ଏଜେନଶୀ ଅଧୀନରେ ଥିଲା। ପରେ 1905ରେ ତାହାକୁ ପୂର୍ବାଞ୍ଚଳ ସ୍ଟେଟ ଏଜେନ୍ସିକୁ ଦିଆଗଲା । ଏହାର ରାଜଧାନୀ ସୋନପୁର ସହରରେ ଥିଲା । ବର୍ତ୍ତମାନ ଏହା ସୁବରଣପୁର ଜିଲ୍ଲାର ସଦର ମହକୁମା । 1656 ମସିହାରେ ସୋନପୁର ରାଜ୍ୟର ସ୍ଥାପନା ଚୌହାନ ବଂଶଦ୍ୱାରା ହେଇଥିଲା । ଏହି ରାଜ୍ୟ ବ୍ରିଟିଶ ମାନଙ୍କ ରକ୍ଷଣ ରାଜ୍ୟ ଭାବେ 1826 ମସିହାରେ ରହିଲା । ସମ୍ବଲପୁର ବିଦ୍ରୋହ ସମୟରେ ସୋନପୁର ବ୍ରିଟିଶ ମାନଙ୍କୁ ସହାୟତା କରିଥିବାରୁ ଶାସକ ପରିବାରକୁ ରାଜା ବାହାଦୁର ଭାବେ ସମ୍ମାନିତ କରଯାଇଥିଲା । ସୋନପୁର ରାଜ୍ୟ ଭାରତୀୟ ସଂଘ ସହିତ 1 ଜାନୁଆରୀ 1948ରେ ମିଶ୍ରଣ ହେଲା । ଶାସକ ସୋନପୁରର ଶାସକ ମାନଙ୍କୁ ରାଜା କୁହାଯାଉଥିଲା । କିନ୍ତୁ ଶେଷ ଦୁଇଜଣ ଶାସକଙ୍କୁ ମହାରାଜା କୁହାଯାଉଥିଲା ।
ସେରୋଟୋନିନ ସିଣ୍ଡ୍ରୋମ  ( ବା ) ଏକ ଲକ୍ଷଣ ଗୋଷ୍ଠି ଯାହା କେତେକ ସେରୋଟୋନର୍ଜିକ   ଔଷଧ ବା ଡ୍ରଗ ବ୍ୟବ‌ହାର କଲେ ପ୍ରକାଶ ପାଏ  । ଏହି ରୋଗର ଲକ୍ଷଣମାନ ସାଧାରଣରୁ ସାଂଘାତିକ ହୋଇପାରେ । ଏହାର ଲକ୍ଷଣ: ଉଚ୍ଚ ମାତ୍ରା ଶରୀର ଉତ୍ତାପ  , ଉତ୍ତେଜନା  , ବର୍ଦ୍ଧିତ ରିଫ୍ଲେକ୍ସ  , କମ୍ପନ  , ଅଧିକ ଝାଳ ବୋହିବା  , ବିସ୍ଫାରିତ ଚକ୍ଷୁ ପୁତ୍ତଳୀ  , ଓ ତରଳ ଝାଡ଼ା ହୁଏ । ଶାରୀରିକ ଉତ୍ତାପ   ବଢ଼ିଯାଇ ୪୨.୧ ସେ  ୧୦୬.୦ ଫା  ହୋଇପାରେ । ରୋଗ ଜଟିଳ ହେଲେ ସିଜର ବା ବାତମାରେ   ଓ ରାବ୍‌ଡୋମାୟୋଲାଇସିସ/ମାଂସପେଶୀ ନଷ୍ଟ   ହୋଇପାରେ । ଦୁଇ ବା ତ‌ତୋଧିକ ସେରୋଟୋନର୍ଜିକ   ଔଷଧ ବା ଡ୍ରଗ ବ୍ୟବ‌ହାର କଲେ ଏହି ରୋଗ ହୁଏ । ଏମାନଙ୍କର ନାମ ଯଥାକ୍ରମେ: ସିଲେକ୍ଟିଭ ସେରୋଟୋନିନ ରିଅପଟେକ ଇନହିବିଟର  ( ବା ), ମୋନୋଆମିନୋ ଅକ୍ସିଡେଜ ଇନହିବିଟର  ( ବା ), ଟ୍ରାଇସାଇକ୍ଲିକ ଆଣ୍ଟିଡିପ୍ରେସାଣ୍ଟ  ( ବା ), ଆମ୍ଫେଟାମିନ  , ମେପେରିଡିନ  , ଟ୍ରାମାଡୋଲ  , ଡେକ୍‌ସ୍ଟ୍ରୋମେଥୋର୍ଫିନ  , ବୁସ୍ପିରୋନ  , ସେଣ୍ଟ ଜୋନ୍ସ ୱୋର୍ଟ   .  '  , ଟ୍ରିପ୍ଟାନ୍ସ  ( ), ଏକ୍ସଟାସି  , ମେଟୋକ୍ଲୋପ୍ରାମାଇଡ  , ଓଣ୍ଡାସେଟ୍ରନ  , ବା  କୋକେନ  । ଏସ‌ଏସ‌ଆର‌ଆଇ ଡୋଜରୁ ୧୫% ମାତ୍ରାଧିକ ହେଲେ ଏ ରୋଗ ହୁଏ । ଗୋଟିଏ ଦିନ ମଧ୍ୟରେ ଲକ୍ଷଣ ପ୍ରକାଶ ପାଏ । ଅଧିକ ସେରୋଟୋନିନ ଦେବା ଯୋଗୁ କେନ୍ଦ୍ରୀୟ ସ୍ନାୟୁ ମଣ୍ଡଳ  ( ବା ) ଉପରେ ପ୍ରଭାବ ପଡ଼ି ଏହି ରୋଗ ହୁଏ  । ରୋଗ ଓ ରୋଗୀର ଔଷଧ ଗ୍ରହଣ କରିବାର ଇତିହାସ ସାହାଯ୍ୟରେ ରୋଗ ନିର୍ଣ୍ଣୟ କରାଯାଏ । ରୋଗ ନିର୍ଣ୍ଣୟ ପୂର୍ବରୁ ସମାନ୍ତରାଳ ଲକ୍ଷଣ ପ୍ରସ୍ତୁତ କରୁଥିବା ଅନ୍ୟ ରୋଗ ଯଥା:- ନିଉରୋଲେପ୍ଟିକ ମାଲିଗନାଣ୍ଟ ସିଣ୍ଡ୍ରୋମ  , ମାଲିଗନାଣ୍ଟ ହାଇପରଥର୍ମିଆ  , ଆଣ୍ଟିକଲିନର୍ଜିକ ଟକ୍ସିସିଟି  , ଅଂଶୁଘାତ  , ଓ ମେନିଞ୍ଜାଇଟିସ୍ ରୋଗମାନ ନ ଥିବା ନିର୍ଣ୍ଣୟ କରିବାକୁ ହେବ । କୌଣସି ଲାବୋରେଟରୀ ପରୀକ୍ଷା କରି ଏହି ରୋଗ ନିର୍ଣ୍ଣୟ କରିହୁଏନି । ପ୍ରଥମରୁ ଏ ରୋଗ ସୃଷ୍ଟିକାରୀ କୌଣସି ସନ୍ଦେହ ଜନ‌କ ଔଷଧ ଗ୍ରହଣ କରୁଥିଲେ ତାହାକୁ ତ୍ୟାଗ କରିବାକୁ କୁହାଯାଏ । ଉତ୍ତେଜକ ସ୍ଥିତିରେ ଥିଲେ ବେଞ୍ଜୋଡାଏଜେପିନ   ବ୍ୟବ‌ହାର କରିବାକୁ ଦିଆଯାଏ । ଏହା ଯଥେଷ୍ଟ ନ ହେଲେ ସାଇପ୍ରୋହେପ୍ଟାଡିନ   ଭଳି ସେରୋଟୋନିନ ଆଣ୍ଟାଗୋନିସ୍ଟ   ବ୍ୟବ‌ହାର କରିବାକୁ ଦିଆଯାଏ । ଅତ୍ୟଧିକ ଦେହ ଉତ୍ତାପ ଥିଲେ ସକ୍ରିୟ ଥଣ୍ଡା   କରିବା ଉପାୟମାନ ଅନୁସରଣ କରାଯାଏ । ଏ ରୋଗର ବାର୍ଷିକ ସଂଖ୍ୟା ଜଣାଯାଇନାହିଁ । ଉପ‌ଯୁକ୍ତ ଚିକିତ୍ସା କଲେ ମୃତ୍ୟୁ ହାର ୧%ରୁ କମ୍ ହୁଏ । ହାଇ ପ୍ରୋଫାଇଲ ଲିବି ଜିଓନ କେଶରେ   ଲିବି ୧୮ ବର୍ଷ ବୟସରେ ସେରୋଟୋନିନ ସିଣ୍ଡ୍ରୋମ ରୋଗରେ ମୃତ୍ୟୁ ବରଣ କଲା ପରେ ନିଉ ୟର୍କ ଷ୍ଟେଟରେ ସ୍ନାତକ ମେଡିକାଲ ଶିକ୍ଷାରେ ପରିବର୍ତ୍ତନ ଅଣାଯାଇଥିଲା ।
ମୋବାଇଲ ଅପରେଟିଂ ସିଷ୍ଟମ ହେଉଛି ସ୍ମାର୍ଟ ଫୋନ୍ ,ଟ୍ୟାବଲେଟ,ଓ ଅନ୍ୟାନ ମୋବାଇଲ ଡିଭାଇସର ଅପରେଟିଂ ସିଷ୍ଟମ । ଏଥିରେ କମ୍ପ୍ୟୁଟରର ପ୍ରାୟ ସମସ୍ତ ଗୁଣ ଥାଏ । ଏଥିରେ ସାଧାରଣତଃ ଟଚ ସ୍କ୍ରିନ, ବ୍ଲୁଟୁଥ, ୱାଇ-ଫାଇ,କ୍ୟାମେରା,ଭାଷା ଚିହ୍ନିବା ଗୁଣ , କଥା ରେକର୍ଡିଂ କରିବା ,ଗୀତ, ଆଦି ଗୁଣ ମାନ ଥାଏ । ଇତିହାସ ୧୯୭୩-୧୯୯୩ ପ୍ରଥମେ ଅପରେଟିଂ ସିଷ୍ଟମ ପରିଚାଳନା ପାଇଁ ଏମବେଡେଡ ସିଷ୍ଟମ ବ୍ୟବହାର କରାଯାଉଥିଲା । ୧୯୯୫ ପ୍ରଥମ ସ୍ମାର୍ଟ ଫୋନ, ଆଇବିଏମ ସାଇମନ  (ଟଚ ସ୍କ୍ରିନ,ଏମେଲ,ପିଡ଼ିଏ ବ୍ୟବସ୍ଥା ଥିଲା) ୧୯୯୬ ପ୍ରଥମ ହାତରେ ଧରିବା କମ୍ପ୍ୟୁଟର  । ୧୯୯୯ ନୋକିଆ 40 ଅପରେଟିଂ ସିଷ୍ଟମ ନୋକିଆ 7110 ସହ ବ୍ୟବହାର । ୨୦୦୦ ପ୍ରଥମ ଅପରେଟିଂ ସିଷ୍ଟମ ଭାବେ ସ୍ମାର୍ଟ ଫୋନ୍ରେ ପରିଚାଳିତ । ୨୦୦୨ ମାଇକ୍ରୋସଫ୍ଟର ପ୍ରଥମ  (ପକେଟ କମ୍ପ୍ୟୁଟର) ସ୍ମାର୍ଟ ଫୋନ ପ୍ରକାଶିତ  । ୨୦୦୨ ତାର ପ୍ରଥମ ସ୍ମାର୍ଟ ଫୋନ ବଜାରକୁ ଛାଡିଲା । ୨୦୦୫ ନୋକିଆ ଅପରେଟିଂ ସିଷ୍ଟମ ଚାଲୁ କଲା  (ଟାବ୍ଲେଟ 770) ୨୦୦୭ ଚାଲୁ  । ୨୦୦୮ ଓଏଚଏ ଆଣ୍ଡ୍ରଏଡ   ପ୍ରକାଶ କଲା ।  ( -ମୋବାଇଲ 1) ପ୍ରଥମ ଆଣ୍ଡ୍ରଏଡ ଫୋନ  । ୨୦୦୯ ସାମସଙ୍ଗ ଅପରେଟିଂ ସିଷ୍ଟମ ଚାଲୁ କଲା  (ସାମସଙ୍ଗ 8500) ୨୦୧୨ ମୋଜିଲା ଚାଲୁ କଲା  । ଅପରେଟିଂ ସିଷ୍ଟମ ୨୦୧୩ ଚାଲୁ କଲା ୨୦୧୩ ଗୁଗୁଲ ଆଣ୍ଡ୍ରଏଡ 4.4 ପ୍ରକାଶ କଲା । ୨୦୧୪ ମାଇକ୍ରୋସଫ୍ଟ 8.1 ପ୍ରକାଶ କଲା । ୨୦୧୪ ଗୁଗୁଲ ଆଣ୍ଡ୍ରଏଡ 5.0  ' ' ' ଚାଲୁ କଲା । ୨୦୧୫ 9 ପ୍ରକାଶ କଲା  (ସେପ୍ଟେମ୍ବର ୨୦୧୫) ପ୍ରକାର ଆଣ୍ଡ୍ରଏଡ ଅଥବା ଆନ୍ଦ୍ରଏଡ  ( :/ /)ଲିନକ୍ସ ଉପରେ ଆଧାରିତ ଏକ ମୋବାଇଲ ସଫ୍ଟୱେର  । ଏହାକୁ ମୂଖ୍ୟତଃ ସ୍ମାର୍ଟଫୋନ ଏବଂ ଟାବଲେଟ କମ୍ପ୍ୟୁଟର ଇତ୍ୟାଦିକୁ ସଂଚାଳନ କରିବାରେ ଉପଯୋଗ କରାଯାଇଥାଏ । ଏହାର ବିକାଶ ମୂଳରୁପରେ ୨୦୦୫ ମସିହାରେ ଗୁଗୁଲ କରିଥିଲା ଏବଂ ତା ପରେ ୨୦୦୭ରେ ଓପନ ହାଣ୍ଡସେଟ ଆଲାଏନ୍ସ ଏହାକୁ ଆଗକୁ ବଢାଇଥିଲା । ଆଣ୍ଡ୍ରଏଡର ଇତିହାସ ଆଧୁନିକ ଆଣ୍ଡ୍ରଏଡ ଯୁକ୍ତରାଷ୍ଟ୍ର ଆମେରିକାର କାଲିଫର୍ଣ୍ଣିଆରେ ଥିବା ପାଲୋ ଅଲ୍ଟୋଠାରେ ଆଣ୍ଡ୍ରଏଡ, .ର ଉତ୍ପତ୍ତି ହେଇଥିଲା । ଏହା ପ୍ରଥମେ 1.3 ସଂସ୍କରଣରେ ବାହାରିଥିଲା ଜାହାକି ଲୋକଙ୍କ ମନକୁ ପସନ୍ଦ ଆସିଥିଲା । ପରେ ଏହାର ବିଭିନ୍ନ ସଂସ୍କରଣ ବାହାରିଲା । ୨.୨ ଫ୍ରୋୟୋ ୨.୩ ଜିଙ୍ଗରବ୍ରେଡ ୩.୦ ହନିକମ୍ବ ୩.୧ ହନିକମ୍ବ, ୩.୨ହନିକମ୍ବ, ୪.୦ ଆଇସ କ୍ରିମ-ସାଣ୍ଡବିଚ, ୪.୧ଜେଲିବିନ୍ ୪.୪କିଟ୍ କାଟ୍ ୫.୦ଲଲିପପ୍ ବିଶେଷତ୍ୱ ହ୍ୟାଣ୍ଡସଟ ଲେ-ଆଉଟ କନେକଟିଭିଟି ମେସେଜ ଏକରୁ ଅଧିକ ଭାଷା ୱେବ ବ୍ରାଉଜର ଜାଭା ସ୍କ୍ରିପ୍ଟ ମିଡିଆ ସପୋର୍ଟ ଷ୍ଟ୍ରିମିଙ୍ଗ ମେଡ଼ିଆ ସପୋର୍ଟ ମଲ୍ଟି ଟଚ ବ୍ଲୁ-ଟୁଥ ଭିଡିଓ କଲିଙ୍ଗ ମଲ୍ଟି-ଟାସ୍କିଙ୍ଗ ଟେଥରିଙ୍ଗ ସ୍କ୍ରିନ କ୍ୟାପଚର ଏକ୍ସଟ୍ରନାଲ ମେମୋରି ଷ୍ଟୋରେଜ ସିଆନୋଜେନ ମୋଡ଼ ଏହି ମୋଡ଼ ଏକ ପ୍ରକାର ଆଣ୍ଡ୍ରଏଡର ଖୋଲା ସୋର୍ସ । ବର୍ତ୍ତମାନ ଅପରେଟିଂ ସିଷ୍ଟମର ଭରସନ ହେଉଛି ଆଣ୍ଡ୍ରଏଡ । ସିଆନୋଜେନ ମୋଡ଼ ୩  (ଆଣ୍ଡ୍ରଏଡ କପ କେକ) ସିଆନୋଜେନ ମୋଡ଼ ୪  (ଆଣ୍ଡ୍ରଏଡ କପ କେକ ଓ ଡୁନଟ 1.5. ଓ 1.6. ) ସିଆନୋଜେନ ମୋଡ଼ ୫  (ଆଣ୍ଡ୍ରଏଡ ଏକଲୟର 2.0/2.1) ସିଆନୋଜେନ ମୋଡ଼ ୬  (ଆଣ୍ଡ୍ରଏଡ ଫ୍ରାୟୋ 2.2. ) ସିଆନୋଜେନ ମୋଡ଼ ୧୦  (ଆଣ୍ଡ୍ରଏଡ ଜେଲି ବିନ 4.1. - 4.3. ) ସିଆନୋଜେନ ମୋଡ଼ ୧୧  (ଆଣ୍ଡ୍ରଏଡ କିଟ୍ କାଟ୍ 4.4. ) ସିଆନୋଜେନ ମୋଡ଼ ୧୨  (ଆଣ୍ଡ୍ରଏଡ ଲଳିପପ 5.0. ) ଫାୟାର ଫକ୍ସ ଅପରେଟିଂ ସିଷ୍ଟମ ଫାୟାର ଫକ୍ସ ଅପରେଟିଂ ସିଷ୍ଟମ  (ମୋଜିଲାରୁ)ର ନୂତନ ସଂସ୍କରଣ 1.0. 1.1. 1.2. 1.3. 1.4. 1.5. 2.0.0 2.1.0 2.2.0 2.5.0 ସାଲିଫିସ ଅପରେଟିଂ ସିଷ୍ଟମ ସାଲିଫିସ ଅପରେଟିଂ ସିଷ୍ଟମ  (ଜୋଲିଆରୁ) 1.0.0.5 - -   1.0.1.1 - 1   1.0.2.5 - 2   1.0.3.8 - 3   1.0.4.20 - 4   1.0.5.1 - 5   1.0.7.16 - 7   1.0.8.19 - 8   1.1.0.3 - 9   1.1.1.2 - 10   1.1.2.1 - 11   1.1.4.28 - 13   1.1.6.27 - 15   1.1.7.24 - 16   ଉବୁନ୍ତୁ ଟଚ ଅପରେଟିଂ ସିଷ୍ଟମ ଏହା କ୍ୟାନୋନିକାଲ .ରୁ ଆସିଅଛି  । ଏହା ଜିପିଏଲ ଲାଇସେନ୍ସ ବ୍ୟବହାର କରେ । ଉବୁନ୍ତୁ ଟଚ ଅପରେଟିଂ ସିଷ୍ଟମ ଆଣ୍ଡ୍ରଏଡ ଲିନକ୍ସ କରନେଲଦ୍ୱାରା ତିଆରି କିନ୍ତୁ ଏହା ଜାଭା ବ୍ୟବହାର କରେ ନାହିଁ । ୱିନଡୋଜ ମୋବାଇଲ ମାଇକ୍ରୋସଫ୍ଟ ପାଇଁ ୱିନଡୋଜ ମୋବାଇଲ ଏକ ଥାମା ଅପରେଟିଂ ସିଷ୍ଟମ । ୨୦୧୦ରେ ମାତ୍ର ୫% ଲୋକମାନେ ଏହି ମୋବାଇଲ ବ୍ୟବହାର କରୁଥିଲେ ।
ପିଠା ବା ପିପୁଲ୍ସ ଏମ୍ପାଓ୍ୱାରମେଣ୍ଟ ଏନାବ୍ଲିଂ ଟାନ୍ସପରେନ୍ସି ଆଣ୍ଡ ଆକାଉଣ୍ଟେବିଲିଟି ଅଫ ଓଡ଼ିଶା ଇନିସିଏଟିଭ୍‌ସ ( -  ) ଓଡ଼ିଶା ସରକାରଙ୍କଦ୍ୱାରା ପ୍ରଣୟନ କରା ଯାଇଥିବା ଏକ ଯୋଜନା  । ଏହା ଆମ ଗାଁ ଆମ ବିକାଶ ଯୋଜନାର ଏକ ଉପ ଯୋଜନା । ସରକାରୀ ଯୋଜନାର ସ୍ୱଚ୍ଛତା ବଜାୟ ରଖିବା, ଲୋକଙ୍କୁ ସଶକ୍ତ କରିବା, ଏବଂ ସରକାରୀ ଯୋଜନାଗୁଡ଼ିକ ସହ ଲୋକଙ୍କୁ ସୁଚାଇ ରଖିବା ଏହି ଯୋଜନାର ମୂଳ ଲକ୍ଷ । କାର୍ଯକାରୀ ପ୍ରଣାଳୀ ପ୍ରତି ମାସ ୧୫ରୁ ୨୦ ତାରିଖରେ ଭିତରେ ଗ୍ରାମ ପଞ୍ଚାୟତ ଗୁଡିକରେ ବୈଠକ ବସାଯାଇ ଏହି ଯୋଜନା ବିଷୟରେ ଲୋକଙ୍କୁ ଅବଗତ କରାଯିବ ଏବଂ ସୁବିଧା ସୁଯୋଗ ଦିଆଯିବ । ସୁବିଧା ସୁଯୋଗ ଏହି ଯୋଜନାରେ ପଞ୍ଚାୟତ ଗୁଡିକରେ ହେଉଥିବା ବୈଠକରେ ଆମ ଏଲଇଡି, ମିଶନ ଶକ୍ତି, ମଧୁବାବୁ ପେନସନ, କଳାକାର ପେନସନ, ନିର୍ମାଣ ଶ୍ରମିକ ଯୋଜନା ଭଳି ସାମାଜିକ ସୁରକ୍ଷା ଯୋଜନା ଆଦିର ସୁବିଧା ଯୋଗାଇ ଦିଆଯିବ । ଏହାସହିତ ରାଜ୍ୟ ସରକାରଙ୍କ ଗୁରୁତ୍ୱପୂର୍ଣ୍ଣ ଯୋଜନା ସମ୍ପର୍କରେ ସଚେତନତା ସୃଷ୍ଟି କରାଯିବ। ଏହି ଯୋଜନା ରାଜ୍ୟ ସରକାରଙ୍କ ଥ୍ରୀଟି  (3 ) ଟେକ୍ନୋଲୋଜି, ଟ୍ରାନ୍ସପରେନ୍ସି ଓ ଟିମୱାର୍କ ମନ୍ତ୍ରର ଅଂଶବିଶେଷ ହେବ । ପୁରସ୍କାର ପ୍ରତି ବ୍ଲକର ଶ୍ରେଷ୍ଠ ପଞ୍ଚାୟତକୁ ୫ ଲକ୍ଷ ଟଙ୍କାର ପୁରସ୍କାର ମିଳିବ ।
ସୁରେନ୍ଦ୍ର କହଁର  (ଜନ୍ମ: ୧୯ ଜୁଲାଇ ୧୯୩୬) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବାଲିଗୁଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସୁରେନ୍ଦ୍ର କହଁର ୧୯୩୬ ମସିହାର ଜୁଲାଇ ୧୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମହତ କହଁର ଓ ପତ୍ନୀଙ୍କ ନାମ କୁନ୍ତୀ କହଁର । ରାଜନୈତିକ ଜୀବନ ସୁରେନ୍ଦ୍ର ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ରାମଗଡ଼ ଭାରତୀୟ ରାଜ୍ୟ ଝାଡ଼ଖଣ୍ଡର ପାଲାମୁ ଜିଲ୍ଲାର ଏକ ବ୍ଲକ । ଏହା ହୋରଣ୍ଡା ନାମରେ ମଧ୍ୟ ପରିଚିତ । ଅବସ୍ଥିତି ଏହା ପଲାମୁର ମୁଖ୍ୟ ଦପ୍ତରଠାରୁ ୨୭ କିଲୋମିଟର ଦୂରରେ ଅବସ୍ଥିତ ।ଏହାର ଏକ ପାଟରେ ପର୍ବତ ସମୂହ ରହିଛି । ଏଠାରେ ଅସୁରୀ ଭାଷା ବ୍ୟବହାର ହେଇଥାଏ । ଭୋଜପୁରୀ ଓ ହିନ୍ଦୀ ମଧ୍ୟ ପ୍ରଚଳିତ ରହିଥାଏ । ଭାଷା ସବୁ ପାଇଁ ଦେବନାଗରୀ ଲିପି ବ୍ୟବହାର ହେଇଥାଏ ।
ଚର୍ବିଳ ଯକୃତ ରୋଗ ବା ଏଫଏଲଡି ଅନ୍ୟ ନାମ ହେପାଟିକ ସ୍ଟିଆଟୋସିସ  (ଇଂରାଜୀ ଭାଷାରେ / ) ଏକ ଅବସ୍ଥା ଯେଉଁଥିରେ ଯକୃତରେ ଅତ୍ୟଧିକ ଚର୍ବି ସୃଷ୍ଟି ହୁଏ  ଏହି ରୋଗର ପ୍ରାୟ କୌଣସି ଲକ୍ଷଣ ନଥାଏ ବା ସାମାନ୍ୟ କିଛି ଲକ୍ଷଣ ଦେଖାଯାଏ  ବେଳେ ବେଳେ ପେଟର ଉପର ଡାହାଣ ପାର୍ଶ୍ୱରେ ଥକ୍କା ଅନୁଭବ କିମ୍ବା ଯନ୍ତ୍ରଣା ହୋଇପାରେ  ରୋଗ ଜଟିଳ ହେଲେ ସିରୋସିସ୍, ଯକୃତ କର୍କଟ ଏବଂ ଏସୋଫେଜିଆଲ ଭାରିସେସ ହୋଇପାରେ । ଦୁଇ ପ୍ରକାରର ଚର୍ବିଳ ଯକୃତ ରୋଗ ଅଛି ଅଣ-ମଦ୍ୟପାନ ଯକୃତ ରୋଗ   ଏବଂ ମଦ୍ୟପାନ ଜନିତ ଯକୃତ ରୋଗ  ସରଳ ଚର୍ବି ଯକୃତ ଏବଂ ଅଣ-ମଦ୍ୟପାନ ସ୍ଟିଆଟୋହେପାଟାଇଟିସ   ଯୋଗୁ ଦ୍ୱିତୀୟଟି ତିଆରି ହୁଏ  ପ୍ରାଥମିକ ସଙ୍କଟ ମଧ୍ୟରେ ମଦ୍ୟପାନ, ମଧୁମେହ ଟାଇପ ୨ ଏବଂ ମେଦ ବ‌ହୁଳତା ଯୋଗୁ ହୁଏ । ଅନ୍ୟାନ୍ୟ ବିପଦ କାରଣଗୁଡ଼ିକ ମଧ୍ୟରେ ହେପାଟାଇଟିସ୍ ସି ଏବଂ ଗ୍ଲୁକୋକର୍ଟିକଏଡ ଭଳି କେତେକ ଔଷଧ ଅନ୍ତର୍ଭୁକ୍ତ। ଉକ୍ତ ଦୁଇ ପ୍ରକାର ରୋଗର କାରଣ ଅସ୍ପଷ୍ଟ ରହିଛି  ରୋଗ ଇତିହାସ, ରକ୍ତ ପରୀକ୍ଷା, ଡାକ୍ତରୀ ଇମେଜିଙ୍ଗ ଏବଂ ବେଳେବେଳେ ଯକୃତ ବାୟୋପ୍ସି କରି ରୋଗ ନିର୍ଣ୍ଣୟ କରାଯାଏ । ଚର୍ବିଳ ଯକୃତ ରୋଗରେ ଆକ୍ରାନ୍ତ ବ୍ୟକ୍ତିମାନେ ମଦ୍ୟପାନ ନକରିବାକୁ ପରାମର୍ଶ ଦିଆଯାଏ । ଅଣ-ମଦ୍ୟପାନ ଯକୃତ ରୋଗ ଚିକିତ୍ସାରେ ସାଧାରଣତଃ ଖାଦ୍ୟପେୟ ପରିବର୍ତ୍ତନ ଏବଂ ବ୍ୟାୟାମଦ୍ୱାରା ଓଜନ ହ୍ରାସ କରିବାକୁ ଉପଦେଶ ଦିଆଯାଏ  ଗୁରୁତର ଭାବରେ ପ୍ରଭାବିତ ରୋଗୀଙ୍କର ଯକୃତ ପ୍ରତିରୋପଣ ଏକ ବିକଳ୍ପ ହୋଇପାରେ। ଅତ୍ୟଧିକ ମଦ୍ୟପାନକାରୀଙ୍କ ମଧ୍ୟରୁ ୯୦%ରୁ ଅଧିକ ଲୋକଙ୍କର ଚର୍ବିଳ ଯକୃତ ରୋଗ ହେଉଥିଲା ବେଳେ ପ୍ରାୟ ୨୫% ଲୋକ ଗୁରୁତର ମଦ୍ୟପାନ ଜନିତ ଯକୃତ ପ୍ରଦାହ ରୋଗରେ ଆକ୍ରାନ୍ତ ହୁଅନ୍ତି । ଅଣ-ମଦ୍ୟପାନ ଯକୃତ ରୋଗ ପାଶ୍ଚାତ୍ୟ ଦେଶର ପ୍ରାୟ ୩୦% ଲୋକଙ୍କୁ ଏବଂ ଏସିଆର ପ୍ରାୟ ୧୦% ଲୋକଙ୍କୁ ପ୍ରଭାବିତ କରିଥାଏ  ଯୁକ୍ତରାଷ୍ଟ୍ରରେ ପ୍ରାୟ ୧୦% ପିଲାଙ୍କରଏହି ରୋଗ ହୁଏ  ଏହା ବୟସ୍କ ବ୍ୟକ୍ତି ଏବଂ ପୁରୁଷମାନଙ୍କଠାରେ ଅଧିକ ଦେଖାଯାଏ
ଫାଲଗୁନି ସଞ୍ଜୟ ନାୟର  (ଜନ୍ମ ୧୯ ଫେବୃଆରୀ ୧୯୬୩) ଜଣେ ଭାରତୀୟ ବ୍ୟବସାୟୀ ଅଟନ୍ତି  । ସେ ସୌନ୍ଦର୍ଯ୍ୟ ଏବଂ ଜୀବନଶୈଳୀର କମ୍ପାନୀ ନାୟିକାର ପ୍ରତିଷ୍ଠାତା ଏବଂ ସିଇଓ ଅଟନ୍ତି । ଦୁଇଜଣ ଆତ୍ମନିର୍ଭରଶୀଳ ପ୍ରତିଷ୍ଠିତ ଭାରତୀୟ ମହିଳା ବ୍ୟବସାୟୀଙ୍କ ମଧ୍ୟରୁ ନାୟର ଅନ୍ୟତମ ଅଟନ୍ତି । ପ୍ରାଥମିକ ଜୀବନ ଏବଂ ଶିକ୍ଷା ନାୟର ମୁମ୍ବାଇ, ମହାରାଷ୍ଟ୍ରର ଏକ ଗୁଜରାଟୀ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଜଣେ ବ୍ୟବସାୟୀ ଥିଲେ ଏବଂ ଏକ ଛୋଟ ବିୟରିଂ କମ୍ପାନୀ ଚଳାଉଥିଲେ । ସେହି ବ୍ୟବସାୟରେ ତାଙ୍କ ମା ' ସାହାଯ୍ୟ କରୁଥିଲେ । ସେ ସିଡେନହମ କଲେଜ ଅଫ କମର୍ସ ଆଣ୍ଡ ଇକୋନୋମିକ୍ସରୁ ବି.କମରେ ସ୍ନାତକ ଏବଂ ଇଣ୍ଡିଆନ ଇନଷ୍ଟିଚ୍ୟୁଟ ଅଫ ମ୍ୟାନେଜମେଣ୍ଟ ଅହମ୍ମଦାବାଦ  (୧୯୮୫ ବ୍ୟାଚ)ରୁ ସ୍ନାତକୋତ୍ତର ଲାଭ କରିଥିଲେ  । ବୃତ୍ତି ୧୯୯୩ ମସିହାରେ, ନାୟର ଏ.ଏଫ୍ ଫର୍ଗ୍ୟୁସନ୍ ଆଣ୍ଡ କମ୍ପାନୀରେ ପରାମର୍ଶଦାତାର ଚାକିରି ଛାଡିବା ପରେ କୋଟାକ ମହିନ୍ଦ୍ରା ଗ୍ରୁପରେ ଯୋଗ ଦେଇଥିଲେ । କୋଟାକ ମହିନ୍ଦ୍ରାଠାରେ ସେ ଲଣ୍ଡନ ଏବଂ ନ୍ୟୁୟର୍କ ସିଟିରେ ଅନୁଷ୍ଠାନିକ ଇକ୍ୱିଟି ଅଫିସ ଖୋଲିବା ପୂର୍ବରୁ ପ୍ରଥମେ  ( & ) ଦଳର ନେତୃତ୍ୱ ନେଇଥିଲେ  । ୨୦୦୧ ମସିହାରେ ସେ ଭାରତକୁ ଫେରିଥିଲେ । ୨୦୦୫ ମସିହାରେ, ସେ କୋଟାକ ମହିନ୍ଦ୍ରା କ୍ୟାପିଟାଲର ପରିଚାଳନା ନିର୍ଦ୍ଦେଶକ ଭାବରେ ନିଯୁକ୍ତ ହୋଇଥିଲେ । ପରେ ସେ ୨୦୧୨ ମସିହାରେ ଚାକିରି ଛାଡିଥିଲେ । ଏପ୍ରିଲ ୨୦୧୨ ମସିହାରେ, ୫୦ ବର୍ଷ ବୟସରେ, ସେ ନିଜର ୨ ମିଲିୟନ ଡଲାର ସହିତ ନିୟକା ପ୍ରତିଷ୍ଠା କରିଥିଲେ । ନାୟର ମହିଳା ଭାରତୀୟ କୋଟିପତିଙ୍କ ମଧ୍ୟରୁ ଅନ୍ୟତମ । ଦ୍ୱିତୀୟ ଜଣଙ୍କ କିରଣ ମଜୁମଦାର-ଖାଁ ଅଟନ୍ତି । ୧୦ ନଭେମ୍ବର ୨୦୨୧ ମସିହାରେ ନିୟକା ୧୩ ବିଲିୟନ ଡଲାର ମୂଲ୍ୟରେ ତାଲିକାଭୁକ୍ତ ହୋଇଗଲା । ନାୟର ସବୁଠାରୁ ଧନୀ ଆତ୍ମନିର୍ଭରଶୀଳ ମହିଳା ଭାରତୀୟ ହୋଇ ନିଜର ସମ୍ପତ୍ତି ମୂଲ୍ୟକୁ ୬.୫ ବିଲିୟନ ଡ଼ଲାରରେ ପହଞ୍ଚାଇଥିଲେ ଏବଂ ତାଙ୍କର ସମ୍ପତି ମୂଲ୍ୟ ଅନୁଯାୟୀ ସେ ଶ୍ରେଷ୍ଠ ୨୦ ଭାରତୀୟ ତାଲିକାରେ ପ୍ରବେଶ କରିଥିଲେ । ୨୦୨୨ ମସିହାରେ, ନାଇର  "ଫୋର୍ବେସ ଇଣ୍ଡିଆ ରିଚ"  ତାଲିକାରେ ୪୪ ତମ ସ୍ଥାନରେ ରହିଥିଲେ । ବ୍ୟକ୍ତିଗତ ଜୀବନ ଫାଲଗୁନି ନାୟର ୧୯୮୭ ମସିହାରେ ସଞ୍ଜୟ ନାୟରଙ୍କୁ ବିବାହ କରିଥିଲେ । ସଞ୍ଜୟ ନାୟର କୋହଲବର୍ଗ କ୍ରାଭିସ୍ ରୋବର୍ଟସ୍ ଇଣ୍ଡିଆର ସିଇଓ ଅଟନ୍ତି । ସେମାନଙ୍କର ଦୁଇଟି ଯାଆଁଳା ସନ୍ତାନ ଅଛନ୍ତି - ଅଦ୍ୱିତ ନାୟାର ଏବଂ ଅଞ୍ଚିତ ନାୟାର । ଅଦ୍ୱିତ ନାୟକା ଫ୍ୟାଶନର ସିଇଓ ହୋଇଥିବାବେଳେ ଅଞ୍ଚିତ ଇ-ବାଣିଜ୍ୟ ବିଭାଗର ମୁଖ୍ୟ ଅଟନ୍ତି ।
ଟେରିଫ୍ଲୁନୋମାଇଡ, ବ୍ରାଣ୍ଡ୍ ନାମ ଆବାଗିଓରେ ବିକ୍ରି ହେଉଛି, ଏକ ଔଷଧ ଯାହା ଏକାଧିକ ସ୍କ୍ଲେରୋସିସର   ଚିକିତ୍ସା ପାଇଁ ବ୍ୟବହୃତ ହୁଏ; ନିର୍ଦ୍ଦିଷ୍ଟ ଭାବରେ ରିଲାପସିଙ୍ଗ-ରେମିଟିଙ୍ଗର    ସ୍କଟଲ୍ୟାଣ୍ଡରେ ଏହା ଇଣ୍ଟରଫେରନ୍ ବିଟା ଏବଂ ଗ୍ଲାଟିରାମର ଆସେଟେଟର ଦ୍ୱିତୀୟ ଧାଡ଼ି ଚିକିତ୍ସା ଭାବରେ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ତରଳ ଝାଡ଼ା, ଯକୃତ ସମସ୍ୟା, ବାନ୍ତି, ଏବଂ କେଶ ଝଡ଼ିବା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଯକୃତ ବିଫଳତା, ପ୍ରାନ୍ତିୟ ନିଉରୋପାଥି ଏବଂ ଇଣ୍ଟରଷ୍ଟିସିଆଲ୍ ଫୁସଫୁସ ରୋଗ ହୋଇପାରେ । ଗର୍ଭଧାରଣ ସମୟରେ ଓ ଦୁଇ ବର୍ଷ ପୂର୍ବରୁ ଏହା ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ପାଇରିମିଡିନ୍ ସିନ୍ଥେସିସ୍ ଇନହିବିଟର । ଏହା କିପରି କାର୍ଯ୍ୟ କରେ ତାହା ସମ୍ପୂର୍ଣ୍ଣ ସ୍ପଷ୍ଟ ନୁହେଁ, ଏହା ଲିମ୍ଫୋସାଇଟ୍ ସଂଖ୍ୟା ହ୍ରାସ କରୁଥିବା ବିଶ୍ୱାସ କରାଯାଏ । ଏହା ଲେଫ୍ଲୁନୋମାଇଡର ଏକ ସକ୍ରିୟ ଉପାପଚୟଜ  ମେଟାବୋଲାଇଟ୍  । ୨୦୧୨ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୩ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର କରିବା ପାଇଁ ଟେରିଫ୍ଲୁନୋମାଇଡ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ଏକ ମାସରେ ଏହି ଔଷଧ ପିଛା ପ୍ରାୟ ୧୧୦୦ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏହି ରାଶିର ମୂଲ୍ୟ ପ୍ରାୟ ୮୪୦୦ ଡଲାର ଅଟେ ।
ବେସିଫ୍ଲୋକ୍ସାସିନ, ବେପାର ନାମ ବେସିଭାନ୍ସ, ଏକ ଆଣ୍ଟିବାୟୋଟିକ୍ ଯାହା ଜୀବାଣୁ ଜନିତ କଞ୍ଜକ୍ଟିଭାଇଟିସ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  ଏହା ଆଖି ବୁନ୍ଦା ଭାବରେ ବ୍ୟବହୃତ ହୁଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଆଖିର ରଙ୍ଗ ଲାଲ ଦେଖାଯାଏ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା ହୋଇପାରେ  ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ। ଏହା ଏକ ଫ୍ଲୋରୋକ୍ଇନୋଲୋନ୍ ଔଷଧ ଏବଂ ଡିଏନ୍ଏ ଟୋପୋଆଇସୋମେରେଜେସେସ ଅବରୋଧ କରି କାମ କରେ  ୨୦୧୯ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ବେସିଫ୍ଲୋକ୍ସାସିନ୍ ଅନୁମୋଦିତ ହୋଇଥିଲା। ଯୁକ୍ତରାଷ୍ଟ୍ରରେ ୫ ମିଲି ବୋତଲର ମୂଲ୍ୟ ୨୦୨୨ ମସିହାରେ ପ୍ରାୟ ୨୧୦ ଡଲାର ଥିଲା।
ମୁନମୁନ ଅହମଦ  (ଜନ୍ମ: ୨୭ ଡିସେମ୍ବର ୧୯୬୬) ଜଣେ ବଙ୍ଗଳାଦେଶୀ ଚଳଚ୍ଚିତ୍ର ଏବଂ ଦୂରଦର୍ଶନ ଅଭିନେତ୍ରୀ ତଥା ନୃତ୍ୟଶିଳ୍ପୀ  । ସେ କଥକ ନୃତ୍ୟରେ ନିପୂଣା । ଏହା ବ୍ୟତୀତ ସେ ବାଂଲାଦେଶ ବେତାର ପାଇଁ ରେଡିଓ ନାଟକରେ ନିୟମିତ ଅଭିନୟ କରନ୍ତି । ଅଭିନୟ ଜୀବନ ମୁନମୁନ ଅହମ୍ମଦ ୧୯୬୬ ମସିହାର ଡିସେମ୍ବର ୨୭ ତାରିକରେ ଜନ୍ମଗ୍ରହଣ କରିଥିଲେ । ଅଜିମପୁର ଲେଡିଜ୍ କ୍ଲବରେ ତାଙ୍କର ପ୍ରଥମ ନୃତ୍ୟ ପ୍ରଶିକ୍ଷକ ଥିଲେ ଅଜହର ଖାନ୍ । ସେ ୧୯୭୮ ମସିହାରେ ସୟଦ ଅବୁଲ କଲାମଙ୍କଠାରୁ କଥକ ଶିକ୍ଷା ଗ୍ରହଣ କରିବା ଆରମ୍ଭ କରିଥିଲେ । ୧୯୮୭ ମସିହାରେ ହାଇସ୍କୁଲ ପରୀକ୍ଷା ଶେଷ କରିବା ପରେ ସେ ଭାରତ ଆସିଥିଲେ । ସେଠାରେ ସେ ରାମ ମୋହନ ମହାରାଜ ଏବଂ ରାଜ କୁମାର ଶର୍ମାଙ୍କ ଅଧୀନରେ ଥିବା ରାମ ଭାରତ କଳା କେନ୍ଦ୍ରରେ ଅଧ୍ୟୟନ କରିଥିଲେ । ୧୯୮୯ ମସିହାରେ ସେ ଦିଲ୍ଲୀ କଥକ କେନ୍ଦ୍ରର ପଣ୍ଡିତ ବିରଜୁ ମହାରାଜଙ୍କ ଅଧିନରେ ଶିକ୍ଷା ଆରମ୍ଭ କରିଥିଲେ । ତାଙ୍କର ନିଜର ଏକ ନୃତ୍ୟ ବିଦ୍ୟାଳୟ ରହିଛି, ରେୱାଜ୍ ପରଫର୍ମିଂ ସ୍କୁଲ୍ ଚଳାଉଛନ୍ତି । ସେ ଢାକାରେ ୨୦୧୦ ଦକ୍ଷିଣ ଏସୀୟ ଗେମ୍ସରେ ଆୟୋଜିତ ହୋଇଥିବା ନୃତ୍ୟ ପ୍ରଦର୍ଶନର କୋରିଓଗ୍ରାଫର୍ ଥିଲେ । ଲୋକପ୍ରିୟ କଥାଚିତ୍ର ଘେଟୁପୁତ୍ର କୋମୋଲା  (୨୦୧୨) ଅମର ଆଚେ ଜୋଲ  (୨୦୦୮) ଗୋଲାପୀ ଏଖୋନ୍ ବିଲାଟେ  (୨୦୧୦) ବ୍ୟକ୍ତିଗତ ଜୀବନ ମୁନମୁନ ଅହମ୍ମଦ ବଙ୍ଗଳାଦେଶୀ ଗାୟକ ସୁଜିତ ମୁସ୍ତାଫାଙ୍କୁ ବିବାହ କରିଛନ୍ତି  । ଏହି ଦମ୍ପତିଙ୍କର ଗୋଟିଏ କନ୍ୟା ସନ୍ତାନ ଅଛି, ଆପରାଜିତା ମୁସ୍ତାଫା ।
ଗ୍ଲୁଟାରାଲଡିହାଇଡ , ବିକ୍ରୟ ନାମ ଗ୍ଲୁଟେରାଲ   ଏକ ଡିସଇନଫେକ୍ଟାଣ୍ଟ   ଓ ଔଷଧ । ଏହାଦ୍ୱାରା ଅପରେଶନ ଯନ୍ତ୍ରପାତି ଇତ୍ୟାଦି ଜୀବାଣୁମୁକ୍ତ ବା ସ୍ଟେରିଲାଇଜ   କରାଯାଏ । ପାଦରେ ହେଉଥିବା ଭାତୁଡ଼ିରେ    ଏହା ଔଷଧ ଭାବରେ ଲଗାଯାଏ । ଏହା ତରଳ ପଦାର୍ଥ ଆକାରରେ ବ୍ୟବ‌ହାର କରାଯାଏ । ଏହାର ପାର୍ଶ୍ୱ ପ୍ରତିକ୍ରିୟାରେ ଚର୍ମ ଜଳାପୋଡ଼ା ହୁଏ । ବେଶୀ ପରିମାଣ ସଂସ୍ପର୍ଶରେ ଆସିଲେ ଅଇ, ମୁଣ୍ଡବଥା ଓ ଅଣନିଶ୍ୱାସୀ ଲାଗେ । ବ୍ୟବ‌ହାର କଲାବେଳେ ସୁରକ୍ଷାକାରୀ ଯନ୍ତ୍ରପାତି   ଆବଶ୍ୟକ ପଡ଼ିପାରେ । ଅନେକ ଅଣୁଜୀବ   ଓ ତାଙ୍କର ସ୍ପୋର   ବିରୁଦ୍ଧରେ ଏହା କାର୍ଯ୍ୟକାରୀ ହୁଏ । ଏହା ଅନେକ ଉପାୟରେ କାର୍ଯ୍ୟକ୍ଷମ ହୁଏ । ସନ ୨୯୬୦ରୁ ଗ୍ଲୁଟାରାଲଡିହାଇଡ ଚିକିତ୍ସା କ୍ଷେତ୍ରରେ ବ୍ୟବ‌ହାର କରାଗଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ଲିଟର ୨% ତରଳ ପଦାର୍ଥରକ୍ରୟ ମୂଲ୍ୟ ୧.୫୦ରୁ ୭.୪୦ ଆମେରିକୀୟ ଡଲାର । ଏହା ଅନେକ ବ୍ରାଣ୍ଡ ନାମରେ ବିକ୍ରୟ ହୁଏ ଯେପରି ସାଇଡେକ୍ସ । ଚମଡ଼ା ଟାନିଙ୍ଗ   ଭଳି ଅନେକ ବ୍ୟବସାୟରେ ମଧ୍ୟ ଏହା ବ୍ୟବ‌ହାର କରାଯାଏ ।
ଭେଷ୍ଟ୍ରୋନିଡେଜ ଆଲଫା  (ଇଂରାଜୀ ଭାଷାରେ ), ମେପସେଭିଇ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ସ୍ଲାଇ ସିଣ୍ଡ୍ରୋମର ଚିକିତ୍ସା ପାଇଁ ବ୍ୟବ‌ହୃତ ହୁଏ  । ଏହା ମାନବ ଏନଜାଇମ୍ ବିଟା-ଗ୍ଲୁକୁରୋନାଇଡେଜ ର ଏକ ପୁନର୍ବିନ୍ୟାସକାରୀ ରୂପ । ନଭେମ୍ବର ୨୦୧୭ ମସିହାରେ ଯୁକ୍ତରାଷ୍ଟ୍ରରେ ମ୍ୟୁକୋପୋଲାଇସାକାରିଡୋସିସ ଟାଇପ୍   ନାମକ ଏକ ଉତ୍ତରାଧିକାରୀ ମେଟାବୋଲିକ୍ ଅବସ୍ଥା ଥିବା ଶିଶୁ ଏବଂ ବୟସ୍କଙ୍କ ଚିକିତ୍ସା ପାଇଁ ଏହାକୁ ଅନୁମୋଦନ କରାଯାଇଥିଲା । ଏମ‌ପିଏସ ଏକ ଅତ୍ୟନ୍ତ ବିରଳ, ପ୍ରଗତିଶୀଳ ଅବସ୍ଥା ଯାହା ଅଧିକାଂଶ ତନ୍ତୁ ଏବଂ ଅଙ୍ଗମାନଙ୍କୁ ପ୍ରଭାବିତ କରିଥାଏ । ଭେଷ୍ଟ୍ରୋନିଡେଜ୍ ଆଲଫା ସହିତ ଚିକିତ୍ସା ପରେ ସବୁଠାରୁ ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ପଦାର୍ଥ ସଂଚାରଣ ସ୍ଥାନରେ ପ୍ରତିକ୍ରିୟା, ତରଲ ଝାଡ଼ା, ରାସ  ( ୟୁରାଟାରିଆ ) ଏବଂ ଆନାଫାଇଲକ୍‌ସିସ  (ହଠାତ୍, ଭୟଙ୍କର ଆଲର୍ଜି ପ୍ରତିକ୍ରିୟା) ହୋଇପାରେ  । ଯୁକ୍ତରାଷ୍ଟ୍ର ଖାଦ୍ୟ ଏବଂ ଔଷଧ ପ୍ରଶାସନ   ଏହାକୁ ପ୍ରଥମ ଶ୍ରେଣୀର ଔଷଧ ବୋଲି ବିବେଚନା କରେ । ଅଗଷ୍ଟ ୨୦୧୮ ମସିହାରେ ୟୁରୋପ ୟୁନିଅନରେ ବ୍ୟବହାର ପାଇଁ ଏହାକୁ ଅନୁମୋଦନ କରାଯାଇଥିଲା ।
ରିଫାମ୍ପିସିନ, ଅନ୍ୟ ନାମ ରିଫାମ୍ପିନ, ଏକ ଔଷଧ ଯାହା ଅନେକ ପ୍ରକାରରର ଆଣ୍ଟିବାୟୋଟିକ ସଂକ୍ରମଣର ଚିକିତ୍ସା ନିମନ୍ତେ ଦିଆଯାଏ । ଏହି ସଂକ୍ରମଣ କରୁଥିବା ଜୀବାଣୁମାନଙ୍କ ନାମ ମୂଖ୍ୟତଃ ଯକ୍ଷ୍ମା, କୁଷ୍ଠ, ଓ ଲେଜିଓନେଲ । ଏହା ଅନ୍ୟ ଆଣ୍ଟିବାୟୋଟିକ ସ‌ହିତ ମଧ୍ୟ ଦିଆଯାଏ । ହେମୋଫାଇଲସ୍ ଇନଫ୍ଲୁଏଞ୍ଜି ଟାଇପ ବି ଓ ମେନିଙ୍ଗୋକୋକାଲ ରୋଗ ଜୀବାଣୁ ଜନିତ ରୋଗୀ ସଂସ୍ପର୍ଶରେ ଆସିଥିବା ଲୋକଙ୍କୁ ରୋଗ ପ୍ରତିରୋଧ ନିମନ୍ତେ ମଧ୍ୟ ରିଫାମ୍ପିସିନ ଦିଆଯାଏ । ଦୀର୍ଘକାଳୀଣ ଭିତ୍ତିରେ ଏହା ଦେବାକୁ ଥିଲେ ଏହି ଔଷଧ ଦେବା ପୂର୍ବରୁ ଲିଭର ଫଙ୍କସନ ଟେଷ୍ଟ ଓ ରକ୍ତ କାଉଣ୍ଟ କରିବା ଆବଶ୍ୟକ । ପାଟିରେ ଖାଇବାକୁ ଓ ଶୀରାରେ ଦେବାନିମନ୍ତେ ଦୁଇ ପ୍ରକାର ଔଷଧ ମିଳେ । ରିଫାମ୍ପିସିନର ସାଧାରଣତଃ ଅଇ, ବାନ୍ତି, ତରଳ ଝାଡ଼ା ଓ କ୍ଷୁଧାହାନୀ ଆଦି ପାର୍ଶ୍ୱ ପ୍ରତିକ୍ରିୟା ଦେଖାଯାଏ । ଏହି ଔଷଧ ଖାଇବାଦ୍ୱାରା ପରିସ୍ରା, ଝାଳ ଓ ଲୁହର ରଙ୍ଗ ଲାଲ ହୋଇଯାଇ ପାରେ । ଯକୃତ ସମସ୍ୟା ବା ଆଲର୍ଜି ପ୍ରତିକ୍ରିୟା ମଧ୍ୟ ହୋଇପାରେ । ଗର୍ଭାବସ୍ଥାରେ ଏହାର ସୁରକ୍ଷାରେ ସନ୍ଦିହାନ ଥିଲେ ମଧ୍ୟ ସକ୍ରିୟ ଯକ୍ଷ୍ମା ରୋଗ ଥିଲେ ଦେବାକୁ ପରାମର୍ଶ ଦିଆଯାଏ ।ରିଫାମାଇସିନ ଦଳର ରିଫାମ୍ପିସିନ ଏକ ଆଣ୍ଟିବାୟୋଟିକ । ଜୀବାଣୁର ଆରଏନଏ ତିଆରି ଏହି ରିଫାମ୍ପିସିନ ବନ୍ଦ କରିଦେଇ ତାହାକୁ ମାରିଦିଏ । ରିଫାମ୍ପିସିନ ସନ ୨୯୫୭ରେ ପ୍ରଥମେ ପୃଥକ କରାଯାଇଥିଲା ଓ ସନ ୧୯୭୧ରେ ପ୍ରଥମେ ବିକ୍ରି କରାଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଏହାର ହୋଲସେଲ ମୁଲ୍ୟ ମାସକୁ ୩.୯୦ ଆମେରିକୀୟ ଡଲାର । ଆମେରିକାରେ ଏହା ଦାମିକା ଓ ମାସକୁ ମାସକୁ ୧୨୦ଡଲାର ଖର୍ଚ୍ଚ ହୁଏ । ଆମିକୋଲେଟୋପ୍‌ସିସ ରିଫାମାଇସିନିକାରୁ ଏହି ଔଷଧ ତିଆରି ହୁଏ ।
କାଳିଆ ଦେହୁରୀ  (୨୧ ନଭେମ୍ବର ୧୯୩୧ - ୮ ସେପ୍ଟେମ୍ବର ୨୦୧୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟି ଓ ଅଖିଳ ଭାରତୀୟ ଗଣତନ୍ତ୍ର ପରିଷଦର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । କାଳିଆ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୫୭ ଓ ୧୯୬୧ ମସିହାରେ ହୋଇଥିବା ଓଡ଼ିଆ ବିଧାନ ସଭା ନିର୍ବାଚନରେ ସେ ଢେଙ୍କାନାଳ ଓ ଗଁଦିଆ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୨ୟ ଓ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା କାଳିଆ ୧୯୪୮ ମସିହାର ଫେବୃଆରୀ ମାସ ୧୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଅନନ୍ତ ଚରଣ ଦେହୁରୀ ଓ ପତ୍ନୀଙ୍କ ନାମ ଜୟ ଲକ୍ଷ୍ମୀ । ତାଙ୍କର ଶିକ୍ଷାଗତ ଯୋଗ୍ୟତା ଥିଲା ମାଟ୍ରିକ୍ । ରାଜନୈତିକ ଜୀବନ କାଳିଆ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟି ଓ ଅଖିଳ ଭାରତୀୟ ଗଣତନ୍ତ୍ର ପରିଷଦର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ମୃତ୍ୟୁ କାଳିଆ ୨୦୧୧ ମସିହାର ସେପ୍ଟେମ୍ବର ମାସ ୮ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୯ ବର୍ଷ ବୟସ ହୋଇଥିଲା ।